JÄSENLEHTI. Kesäpäivät Kyyrönkaidassa - PDF\nJÄSENLEHTI. Kesäpäivät Kyyrönkaidassa\nDownload "JÄSENLEHTI. Kesäpäivät Kyyrönkaidassa 07.-08.06."\n1 JÄSENLEHTI Kesäpäivät Kyyrönkaidassa ÄSKETTÄIN LEIKATUT ( ja muutkin ) HUOMIOIKAA MM: Uskalla hypätä s. 9 Avanneleikattujen olotilatutkimus s. 18 Avanne merkitsee muutosta s. 20 Kurssit s. 10 Kikkapalsta s. 30 Seitsemän kysymystä avanteesta s. 29 IPAA-yhdistyksen talvipäivät s\n2 FINNILCO-LEHTI 2/2003 (93) ISSN Julkaisija FINNILCO RY on avanne- ja vastaavasti leikattujen valtakunnallinen keskusjärjestö Vast. päätoimittaja Osmo Lindroos Linnunpääntie 2 G Turku Puh , Toimitus: Pirkko Jormalainen, Osmo Kärkkäinen Rauno Nieminen, Kaj Sjölund Ilmoitushankkija: Kaj Sjölund Puh , Taitto: Eija Rauhala / Kirjapaino Grafia oy Ilmoitukset: 1/4 sivu 110 1/2 sivu 200 1/1 sivu 330 Aukeama 520 Keskiaukeama 550 Kannatusilmoitus 50 4-värilisä 1 sivu 170 Seuraavat sivut 110 TÄSSÄ LEHDESSÄ MM: Näköalapaikalta....3 Päätoimittajan kommentteja... 5 Toiminnanjohtajan kuulumisia... 7 Uskalla hypätä... 9 Kurssit Avannehoitajan tervehdys Pekka Kymäläinen, Pussinkuljettaja Avanne oppikirja Olotilaselvitys Avanne merkitsee muutosta IPAA-talvipäivät Liitännäissairauksista Kikkapalsta Viestejä kentältä Jäsenyhdistykset Avannepoliklinikat Kansi: Näkymä sisäänajotieltä Kyyrönkaidan kurssikeskukseen Kuva. Osmo Lindroos FINNILCO RY Santaniitynkatu 7 B 14, Kerava Puh ma-pe 9-13 Fax Puheenjohtaja Markku Rossi Tuokkostie 2 B 12, Heinola Puh , Jäsenrekisteri ja osoitteenmuutokset: Finnilco-lehden osoitteenmuutokset Helena Parila Ukonkatu 12, Karhula Puh: Toiminnanjohtaja Satu Nurmi Puh. (09) , Fax (09) FINNILCON KOTISIVUT: HALLITUS: Puheenjohtaja Markku Rossi 1.varapuheenjohtaja Kaj Sjölund 2.varapuheenjohtaja Helena Parila Muut jäsenet: Risto Rahkola, Matti Rönkkö, Jarmo Salonen, Lasse Suvilaakso Varajäsenet: Raija Halonen, Pekka Heinonen, Teija Kalinainen, Marita Kumpulainen Sirpa Nigmann, Jouko Saarivuori Rahastonhoitaja: Hannu Luutonen Sihteeri: Satu Nurmi Kunniajäsenet: Sakari Aukee Osmo Kärkkäinen Kalevi Lehikoinen 28. vuosikerta. Painos 5000 kpl Ilmestyy neljästi vuodessa Ilmestymisajankohdat, suluissa aineiston viimeinen sisäänjättöpäivä: N:o 1 ( ) helmikuu N:o 2 ( ) toukokuu N:o 3 ( ) syyskuu N:o 4 ( ) joulukuu 2\n3 NÄKÖALAPAIKALTA Markku Rossi. NÄKÖALAPAIKALTA. Sanonta, tieto on valtaa, on edelleen hyvinkin ajankohtainen. Mutta miten sitä valtaa käytetään se on vaihtelevaa. Vuosia sitten ovat uutterat ihmiset aloittaneet tiedon keräämisen kirjaksi. Paljon hyviä oppaita on avanneasioista, mutta ensimmäinen oppikirjaksi tarkoitettu on loppusuoralla. Toivottavasti teos saa parhaan mahdollisen vastaanoton. Onnea vaan kirjoittajille. Tiedon jano on monesti sellainen asia, jota ei voi kaikilta osin täyttää kokonaan, vaikka kuinka haluaisi. Kun jotain oppii, niin lisää pitäisi saada. Kurssitoiminnan avulla sitä tietoa yritetään Finnilcossa lisätä. Aktiivisimmat niihin hakeutuvatkin, mutta entäs ne ns. maan hiljaiset. Riittääkö heille se tietomäärä, jonka he ovat saaneet tai saavat yhteystiedoillaan. Jaettava tieto on tarkoitettu kaikille sitä tarvitseville. Toivottavasti ihmiset muistavat sitä antaa, kun huomaavat jonkun olevan pulassa. Yhdistysten avustukset ovat riittämättömät. Tämän kuulee usein sanottavan. Onko sellainen mielipide olemassa, että Finnilco toimii vain itsekseen? Näin eivät jäsenyhdistykset saa sieltä mitään. Onko parempi vaihtoehto se, että Finnilco lopettaa kaiken toiminnan ja saamamme varat jaetaan yhdistyksien käyttöön? Maksuperusteena voisi olla esim. jäsenmäärä. Tällaistako vaihtoehtoa, tosin kärjistettyä, esittäjät haluavat. Tehostuuko pienten yhdistysten toiminnan mahdollisuus rahan voimalla. Eiköhän se toiminta ole kiinni henkilöistä, jotka uhraavat aikaansa idean Ilco hyväksi. Olen monelta mukana olevalta kuullut sanonnan, olen vanha en jaksa toimia enää entiseen malliin. Vanhentuminen on ihmisten kohtalo, nauttikaamme elämästä niin kauan kuin voimme. On usein myös sanottu, että elämä on parantunut. Syynä on ollut terveyden kohentuminen leikkauksien yms. hoidon ansiosta. Finnilcon toiminnan piiriin on hakeutumassa vammaisryhmiä ja henkilöitä, jotka tarvitsevat apuamme. Sairaudet poikkeavat niistä, joita tällä hetkellä jäsenistömme edustavat. Emme vielä tiedä miten voimme heitä auttaa, koska kokemusta puuttuu, mutta hankkikaamme sitä ja auttakaamme heitä. Pieni korjaus edelliseen kirjoitukseeni. Maininta, että kaikissa keskussairaalapiireissä on yhdistys, on osittainen totuus. Kokkola on Vaasailcon ja Mikkeli Savon Ilcon toiminnan piirissä. Onko syytä niiden erottamiseen, se onkin sitten toinen kysymys. Sitä paikalliset voivat pohtia, jos haluavat. Kevätvuosikokous on käsitellyt viime vuoden toimintakertomuksen ja tuloslaskelman. Niiden perusteella on kesän mittaan hyvä miettiä päätöksiä syksyä varten. On hyvä muistaa, että toimintasuunnitelmia tehtäessä vuosi on lyhyt aika. Paljon arvosteltu jäsenrekisteriohjelma on saatu valmiiksi. Tiedostojen tarkistus tapahtuu yhdistysten ilmoitusten mukaan. On syytä esittää suuri kiitos työssä mukana olleille opiskelijoille ja talkooväelle. Postituksessa on maamme kaksikielisyydestä johtuen ollut hankaluuksia paikkakuntien nimien ja numeroiden kanssa. Asia on osittain postilaitoksen toiminnasta johtuvaa. Yhteisymmärryksellä asiasta selvitään. Hyvää kesää Teille kaikille. Markku Rossi 3\n4 FRÅN UTSIKTSPLATSEN Talesättet att kunskap är lika med makt, är fortsättningsvis mycket aktuellt. Men hur man sedan använder makten, det är varierande. För många år sedan började flitiga människor samla kunskap till en bok. Det finns många bra handledningar angående stomi, men nu är den första boken, som är avsedd att vara en lärobok, på slutrakan. Förhoppningsvis får verket bästa möjliga mottagande. Grattis och lycka till, skribenterna! Kunskapstörst är ofta en sådan sak, som inte helt och hållet kan tillfredsställas, hur man än försöker. När man lärt sig något, så vill man veta mera. Med kursverksamheten försöker vi på Finnilco sprida information och öka kunskapen om stomi. De aktivaste söker sig till kurserna, men hur är det ställt med de övriga? Räcker den information som de har fått eller får genom sina kontakter? Den information vi sprider är avsedd åt alla som är i behov av den. Förhoppningsvis kommer människorna ihåg att ge information när de märker att någon är i klämma. Föreningens bidrag är otillräckliga. Det är något man ofta för höra. Härskar det en sådan åsikt att Finnilco finns till enbart för sin egen skull? På så sätt får föreningsmedlemmarna ingentin därifrån. Är det då ett bättre alternativ, att Finnilco lägger ned hela sin verksamhet och de medel vi får delas ut och förbrukas av föreningarna? Betalningsgrund kunde vara t.ex. medlemsantalet. Är det ett sådant alternativ, visserligen tillspetsat, som förslagsställarna vill ha? Effektiveras möjligheterna för de små föreningarnas verksamhet med pengars kraft? Månne det inte ändå är så, att verksamheten är beroende av personerna som offrar sin tid för idén Ilco. Av många som är med i verksamheten har jag hört uttrycket att jag är gammal, jag orkar inte lika som förr. Att föråldras är människans öde, låt oss därför njuta av livet så länge vi kan. Det har även ofta sagts att livet har blivit bättre. Orsakerna är att hälsan förbättrats genom operationer och dylik vård. Till kretsen av Finnilcos verksamhet söker sig handikappgrupper och personer, som behöver vår hjälp. Sjukdomarna avviker från dem som nu är representerade bland våra medlemmar. Vi vet inte ännu hur vi kan hjälpa dem som söker sig till oss, eftersom vi saknar erfarenhet, men låt oss skaffa den och hjälpa dem. En liten korrigering till mitt föregående skriveri. Omnämnandet att det inom alla kretssjukhusdistrikt finns en förening var en partiell sanning. Karleby deltar i verksamheten i Ilco i Vasa och S:t Michel i Ilco i Savolax. Om det är skäl att dela på dem, är sedan en helt annan fråga. Det kan ju de lokala grubbla på, om de vill. Vårens årsmöte har behandlat fjolårets verksamhetsberättelse och resultaträkning. På grund av dem är det bra att under sommaren fundera på fina beslut för hösten. Det är bra att komma ihåg att när man upprättar en verksamhetsplan så är ett år en kort tid. Det mycket kritiserade medlemsregisterprogrammet är nu färdigt. Granskningen sker enligt föreningarnas meddelanden. Det är skäl att framföra ett stort tack till de studerande och till talkofolket som deltagit i arbetet. Postandet har på grund av vårt lands tvåspråkighet vållat problem med ortnamn och postnummer. Detta beror delvis på postanstaltens verksamhet. Med samförstånd klaras även den saken. En trevlig sommar till Er alla! Markku Rossi 4\n5 PÄÄTOIMITTAJAN KOMMENTTEJA Osmo Lindroos...ateroskleroosia IBD ektrainteastinaaliseksi manifestatioksi... Päätös kirjoittaa tämä palsta on syntynyt monien pohdiskelujen jälkeen. Aihe on arkaluontoinen. Monet lukijat ymmärtävät tilanteeni, kun kerron, mistä olen saanut kimmokkeen. Edellisessä lehdessämme, Finnilco 1/2003, oli sivulla 21 järjestömme ansioituneen kunniajäsenen, kirurgian dosentti Sakari Aukeen artikkeli. Noin sivun pituisessa kirjoituksessa oli yli 20 vierasperäistä sanaa. Kyllä me maallikot olemme saaneet tietyt kohdat lukea kahteen otteeseen ymmärtääksemme asian. En ihmettele, että kyselyjä on tullut. Ymmärrän myös niitä, jotka ovat vihjaisseet, että kirjoitus on väärässä lehdessä. Mutta... Käsitteiden tarkkuus Parin viime vuosikymmenen aikana olen muutaman kerran saanut olla mukana keskustelemassa suomen kielen epätarkkuudesta ilmaista tiettyä lääketieteellistä käsitettä tms. Sairaalassa lääkärit puhuvat keskenään ja joutuvat aika usein puhumaan myös meille potilaille vieraskielisin termein. Yhtä hyvää ja tarkkaa suomenkielistä vastinetta ei kerta kaikkiaan ole olemassa. Tästä johtuu myös se, että suomenkieliseen avannesanastoon on kotiutunut lainasanoja. Meillä ei ole suoliavanneleikattujen yhdistyksiä vaan ilco-sellaisia. Meillä on colostooma, ileostooma tai urostooma yhtä usein kuin vastaava suomenkielinen. Nämä vierasperäiset ovat lyhyempiä ja niissä on se hyvä puoli, ettei naapuripöydässä ihan tarkkaan tiedetä, miten aroista asioista puhumme. Postilaatikosta tulee Finnilco-lehti eikä Suomalaisten suoli- ja virtsa-avanneleikattujen lehti. Luettavuus Runsas vieraiden sanojen käyttö kyseisessä artikkelissa tekee siitä lääketieteellisesti selkeän ja tarkan. Mutta jos esimerkiksi puolet ko sanoista olisi korvattu hieman epätarkemmin reilulla suomen kielellä, kirjoitus olisi ollut luettavampi. Sakari Aukee kirurgina ja asiantuntijana valitsi edellisen. Me lukijat olisimme toivoneet ainakin kompromissia. Toivon, että Sakari Aukee tai joku muu käsittelisi tätä samaa aihetta lehtemme seuraavissa numeroissa. Viestejä kentältä sivut ovat juuri mielipiteitten ilmaisuja varten... Hyvää kevättä! Osmo Lindroos P.S. Loppuun vähän turkulaista murretta. En osaa savolaista! Sil ko lähte uut alkku kohre Ota käpy pois kenkäst kaar vesi pois saappaast nost ämpär silmiltäs jua kuppis tyhjäks. Ol ilone ol valone ol pulune Älä lait kät sirkkeli Älä purot kirvest kintuil älä unhota kotti avamei älä karota annetui syrämei. Viä roskapussi mennesäs. - Heli Laaksonen / Positiivari 4/2003 5\n6 TOIMINNANJOHTAJAN KUULUMISIA Kevät keikkuen tulevi sanotaan sananparressa. Pitää hyvin paikkansa. Tätä kirjoittaessa sää täällä Keravalla on kylmän tuulinen ja luntakin on riittävästi. Pikku hiljaa kevät kuitenkin tulee ja pian saamme nauttia sipulikukkien ym. väriloistosta. Ja sitten onkin kesä yhtäkkiä oven takana! Itse aion tänä kesänä pitää pitkästä aikaa oikean kesäloman ja keskittyä vain läheisiini. Pienet arkipäivän asiat, ne tuovat onnellisuutta elämään. Liian usein huomaamme niiden arvon vasta, kun niitä ei enää ole. Kevään työrumba on parhaillaan, monet kurssit ja niihin kuuluva pakollinen paperisota, kevätkokous, RAY:n tilitykset, Kelan kurssihakemukset, kansainväliset asiat sekä muut projektit kaikkien muiden töiden lisäksi työllistävät toimistomme tällä hetkellä. Olemme muuttaneet puhelinpäivystyksen kellonaikaa hieman, vastaamme maanantaista perjantaihin klo 9 13:n välillä. Muuna aikana voit jättää viestin vastaajaamme. Pohjoismainen kokous on yksi tämän vuoden ilco-tapahtumista Suomessa. Kokous pidetään TUUSULASSA Gustavelundin kokoushotellissa. Uskon, että saamme tästäkin tapahtumasta lämminhenkisen. Kesäpäiville on tulossa paljon ilco-väkeä ympäri Suomen. Toivottavasti säiden haltija muistaa meitä! Toiminnanjohtaja Satu Nurmi Vielä haluan muistuttaa: HAKEUTUKAA KURSSEILLE! Toisaalla tässä lehdessä on loppuvuoden kurssikalenteri. Esim. vuoden viimeinen kurssi Herttuassa on täysin erilainen kuin muut kurssimme. Jokainen kurssin osanottaja saa yksilöllisen kunto-ohjelman mukaansa! Toivotan kaikille lukijoilleni rentouttavaa kesää. Kyyrönkaidassa tavataan! Keravalla Satu Nurmi Toiminnanjohtaja FINNILCO RY:N SÄÄNTÖMÄÄRÄINEN VUODEN 2003 SYYSKOKOUS pidetään lauantaina syyskuun 27 päivänä 2003 klo Hartolassa Itä- Hämeen Opiston tiloissa, Kaikulantie 90 Hartola. Kokouksessa käsitellään sääntöjen 11 :ssä syyskokouksen käsiteltäviksi määrätyt asiat sekä mahdolliset muut asiat. Kokouskutsu ja asiakirjat lähetetään paikallisyhdistyksille elokuussa pidettävän hallituksen kokouksen jälkeen. Hallitus 7\n7 USKALLA HYPÄTÄ Tervehdys Sinulle, joka juuri aloittelet elämää avanteen kanssa. Jos olet harrastanut uintia, tämä juttu sopii Sinulle erityisen hyvin. Avanneleikkauksen jälkeen mielen pinnalla ja pinnan alla myllertävät pelot ja häpeän tunteet. Saappaat painavat jalassa, elämänrohkeus on hukassa. Kapinoiva mieli ei jaksa ilahtua oikein mistään. Masentaa tuo uusi lisäosa, jonka tapoja ei tunne. Se ei näytä kauniille, eikä tuo siistejä tuloksia silmien eteen. Luojamme on viisaasti järjestänyt jätepuolen ihmisen takapuolelle, ettei tuloksia ole tarvinnut tuijotella. Mutta on hyvä, että meitä korjataan ja elämä jatkuu. Uskalla hypätä takaisin elämään, josta lähdit sairaalakierrokselle ja josta nyt olet palannut entiseen elämänkuvioosi uuden lisäosasi kanssa. Uskalla hypätä entisiin harrastuksiin, jos lääkäri ei ole niistä jotakin kieltänyt. Uskalla hakea yhteyttä entisiin tovereihin ja luota siihen, etteivät ystävät jätä. Uskalla kertoa, mitä on tapahtunut ja mille Sinusta tuntuu. Uskalla puhua tunteistasi edes yhdelle luotettavalle ihmiselle. Toipumisen vuodet ovat edessäsi. Kokemuksen keskisyvällä rintaäänellä haluan rohkaista Sinua tuntemaan ja puhumaan siitä mitä tunnet. Tunteilla ei ole arvovarausta, ei ole olemassa oikeita ja vääriä tunteita. Kun Sinä käyt läpi niitä kielteisiä tunteita, joita Sinulla on avannetta kohtaan, sinä samalla ulostat mielestäsi kiukkuja ja möykkyjä. Osa näistä möykyistä liukenee vain kyynelvesissä. Toipumisen aika on yksilöllinen ja sen tapa samoin. Kun itse istuin yhdeksän vuotta sitten sairaalan käytävällä odottamassa avannehoitajan vastaanottoa, luin avannelehteä ensimmäistä kertaa. Lehdessä kerrottiin avanneihmisestä, joka harrasti syvänmeren sukellusta. Olin aivan varma, että tuo mies on vain mainoskupla. Ajattelin, ettei avanneihmisestä voi tulla oikeaa sukeltajaa eikä edes uimaria. Nyt myönnän, että se voi olla mahdollista. Tarvitaan toipumista, käytännön uusien tapojen opettelua, elämänrohkeuden palaamista ja sen myötä uskaltamista. Tänään minä uskallan hypätä. Uskallan hypätä pää edellä suoraan veteen. En mistään hurjista korkeuksista, mutta siitä, mistä olen hypännyt ilman avannettakin. Vesiliukumäestä on pakko laskea ainakin kerran jokaisella uintikerralla. Uinnin tekniikan olen paremmin oppinut vasta avanneleikkauksesta toivuttuani. Siis uskalla hypätä, ei pakosta eikä heti, vaan sitten kun olet toipunut. Uskalla luottaa, että elämä kantaa sinua kuin vesi liukumäessä. Hyvä Jumala siunatkoon Sinua uutena ihmisenä. Hän antaa toipumiseen voimaa. Käytännön vinkkejä Sinulle, joka mietit uimahallille menoa: Syö ennen uintia helposti sulavaa, ei kuitupitoista ruokaa. Avanne ei silloin toimi pesutiloissa koko ajan. Herkuttele runsaammin uinnin jälkeen. * * * Käytän yksinkertaisia sidoksia ja uin tyhjennetyn ja siistin avannesidoksen kanssa. * * * Vartalonmyötäinen uimapuku pitää tyhjennetyn sidoksen hyvin paikoillaan. Saunon kuin enemmistö ilman uimapukua, mutta suojaan sidoksen laudeliinalla. * * * Pesutiloissa käytän peseytymiseen suojattuja suihkukomeroita ja uuden sidoksen laittamiseen pesutilojen vessaa. Kerron avanteesta, jos joku kysyy tai katsoo minua pitkään kuin paikallaan seisova kysymysmerkki. * * * Seija Luomaranta 9\n8 VALTAKUNNALLISET SOPEUTUMIS- VALMENNUSKURSSIT VUONNA 2003 I KELAN KUNTOUTUKSENA JÄRJESTETTÄVÄT KURSSIT Hakeutuminen Kelan kursseille Kun kuntoutuja hakee Kelan kuntoutus- tai sopeutumisvalmennuskurssille, hän täyttää kaksi lomaketta, varsinaisen kuntoutushakemuksen KU 102 ja kursseihin liittyvän kuntoutushakemuksen liitelomakkeen KU 104. Tavoitteena on, että hakemuslomakkeet täytetään pääasiassa Kelan toimistossa asiakashaastattelun yhteydessä. Hakemus-lomakkeita saa kaikista Kelan paikallistoimistoista, Finnilcon toimistosta sekä paikallis-yhdistyksistä. Kelan kurssit ovat harkinnanvaraisen kuntoutuksen piiriin kuuluvaa kuntoutusta (KKL 4 ). A) Äskettäin avanneleikattujen (leikkauksesta 6 kk 3 v) sopeutumisvalmennus-kurssi Kurssille voivat hakeutua äskettäin avanneleikatut, joiden leikkauksesta on kulunut vähintään puoli vuotta. Kurssin tavoitteena on auttaa kurssilaisia hoitamaan avannettaan parhaalla mahdollisella tavalla ja sopeutumaan avanteeseen sekä elämään avanteen kanssa. Kurssilla on mm. avannehoitajan yksilölliset tarkastukset ja keskustelut. Kurssilla on mukana kokoaikaisesti avannehoitaja sekä Finnilcon edustaja. Hakemuslomakkeet lähetetään osoitteella Finnilco ry, Santaniitynkatu 7 B 14, Kerava. Liitteeksi ehdottomasti B-lääkärinlausunto. Kurssin numero: 4116 Paikka: Kuntoutumiskeskus Korpilampi, Espoo Aika: Haku: mennessä Tiedustelut: Elvi Teräväinen puh , B) IPAA-ja IAA-leikattujen kuntoutuskurssi Kursseille voivat hakeutua työikäiset IPAA- ja IAA-leikatut, joilla leikkauksesta on kulunut aikaa vähintään vuosi. Kurssin tavoitteena on mm. saada osallistujat motivoitumaan ja rohkaistumaan omaehtoiseen ja aktiiviseen liikuntaan. Kurssilaiset saavat monipuolista tietoa, tukea, rohkaisua ja käytännön taitoja selviytyä sairauden ja leikkauksen muuttamassa elämäntilanteessa. Kurssilla on mm. kirurgin sekä avannehoitajan yksilölliset tarkastukset ja keskustelut. Hakemuslomakkeet lähetetään oman paikkakunnan Kelan paikallistoimistoon. Liitteeksi ehdottomasti B-lääkärinlausunto. Tiedustelut kurssista Marjaana Voutilainen puh. (017) Kurssin numero: 4073 Paikka: Kunnonpaikka, Vuorela Siilinjärvi Aika: Haku: mennessä 10\n9 II RAY:N RAHOITUKSELLA JÄRJESTETTÄVÄT SOPEUTUMIS- VALMENNUSKURSSIT RAY:n kursseille haetaan FINNILCON omalla kurssihakemuksella, joita saa Finnilcon toimistosta sekä paikallisyhdistyksistä. Lisäksi liitteeksi avannehoitajan, lääkärin tai esimerkiksi kotisairaanhoitajan lähete, josta selviää kuntoutustarve. Hakemukset lähetetään osoitteella Finnilco ry, Santaniitynkatu 7 B 14, Kerava. Suolisto- ja virtsatieavanneleikattujen yksilökurssi: Paikka: Kyyrönkaidan kurssikeskus, Ristiina Aika: Haku: ilmoittautumisaika on jo ohi, kysy mahdollisia peruutuspaikkoja Tiedustelut: Kaj Sjölund (09) klo 10 16, Rehabiliteringskurs för svenskspråkiga stomiopererade med anhöriga: Ort: Härmä rehabiliteringscenter Tid: Ansökningar: senast till Risto Westman, Ainogatan 43, Vasa Förfrågningar: Risto Westman (06) Virtsatieavanneleikattujen yksilökurssi: Paikka: Moikoisten toiminta- ja palvelukeskus Meri-Karina, Moikoinen Aika: Haku: mennessä Tiedustelut: Kaj Sjölund (09) klo 10 16, Avanne- tai vastaavasti leikattujen kuntouttava yksilökurssi UUSI KURSSI Kurssin tavoitteena on osallistujan työ- ja toimintakyvyn, henkisen hyvinvoinnin ja työssä jaksamisen parantuminen sekä terveiden liikunta- ja elämäntapojen omaksuminen. Paikka: Kuntoutuskeskus Herttua, Kerimäki Aika: Haku: mennessä Tiedustelut: Jouko Saarivuori (015) , (050) TARKEMMAT OHJEET KURSSEILLE HAKEUTUMISESTA LÖYDÄT FINNILCO-LEHDESTÄ NR 1/2003 s\n10 KEVÄINEN TERVEHDYS KAIKILLE FINNILCOLAISILLE! Jokainen meistä tarvitsee ystäviä ja yhteistyökumppaneita elämän eri vaiheissa. Erityisesti kaipaamme tukea vaikeissa ja tukalissa tilanteissa, esimerkiksi sairauden yllättäessä varsinkin jos se tuo mukanaan uusia asioita, joihin on mukauduttava. Avannehoitajat ja avanneleikatut ovat jo pitkään tunteneet toisensa. Vuorovaikutusta on ollut sairaaloissa, poliklinikalla, sopeutumisvalmennuskursseilla jne. Me avannehoitajat toivomme tämän tärkeän yhteistyön jatkuvan ja mahdollisimman monen löytävän ja luovan kontaktin omaan avannehoitajaan. Tämänkin lehden loppusivuilla on luettelo vastaanottoa pitävistä avannehoitajista. Kaikki eivät kuitenkaan löydy ko. luettelosta. Jos joudut turvautumaan terveydenhuollon palveluihin ja kaipaat myös avanneapua, kannattaa kysellä löytyisikö avannehoitaja jostain läheisestä toimipisteestä. Tänä vuonna tulee kuluneeksi 20 vuotta siitä kun ensimmäinen avannehoitajakurssi valmistui. Tällä hetkellä meitä on n. 80, jotka toimimme potilastyössä, osa on jo kerinnyt eläkkeellekin. Uusi koulutusprojekti on visioissa vuoden 2005 jälkeen. Suomen Avannehoitajat ry toimii jäsenistönsä ammatillisena tukena ja ammatillisen identiteetin vahvistajana, samalla pyrkien kehittämään avanneleikatun hoitotyötä. Se mm. järjestää jäsenilleen koulutusta, kokoontuu syksyisin yhdistyksen vuosikokoukseen ja tekee yhteistyötä välinefirmojen kanssa. Viime vuodesta lähtien yhdistys on tarjonnut mahdollisuuden myös muille kuin yhdistyksen jäsenille osallistua järjestämilleen koulutuspäiville. Tarkoituksena on siis jakaa ammatillista osaamista myös muille hoitotyön kolleegoille. Suuri osa avannehoitajista kuuluu myös kansainväliseen avannehoitajien yhdistykseen WCET:iin (Maailman Avannehoitajayhdistys). Lähes vuosittain avannehoitajia osallistuukin erilaisiin ulkomaisiin kongresseihin. Vuonna 2005 on Suomen avannehoitajilla näytön paikka. Saamme silloin Helsinkiin Euroopan kongressin, jonka järjestelytyö on jo käynnissä. The Sun never sets in Stomacare on kongressin teemana; se pidetään kesäkuuta 2005 Messukeskuksessa. Tarkempaa tietoa tullee kongressityöryhmältä lähempänä ko. ajankohtaa. Tämä pieni kirjoitus on ikään kuin muistin virkistämiseksi siitä, että olemme käytettävissä ja haluamme auttaa. Hyvää kevään jatkoa toivottaen Kirsi Hiekkanen, puh.joht. Suomen Avannehoitajat ry 14\n11 PUSSINKULJETTAJA PEKKA KYMÄLÄINEN Oriola Oy Sairaalaväline järjesti tiistaina Espoon tiloissa tilaisuuden alueen avanneleikatuille. Tapahtuman vetonaulana oli otsikossa mainittu kajaanilainen toimittaja, joka on kirjoittanut kirjan nimeltä Pussinkuljettaja. Siinä hän kuvaa syöpäpotilaana sairaala- ym. kokemuksiaan, pelkojaan tulla avanneleikatuksi ja eloaan avanneleikattuna. Kirjasta on laaja kirjoitus Finnilcolehdessä 2/2002 sivuilla Lehtien kertomaa osastolla. Alkuperäinen kirja-arvostelu oli Helsingin Sanomissa helmikuussa runsas vuosi sitten. Allekirjoittanut sai kutsun Espooseen oman lehtemme merkeissä. Pekka Kymäläinen kertoi tehneensä kirjoituksiaan sairaalassa kannettavalla tietokoneella ensin vain itselleen. Vaimon kehotuksesta alkoi syntyä kirja, jota hän on käynyt esittelemässä noin kymmenen kertaa eri puolilla Suomea. Espoon tilaisuutta varten hän oli laatinut oikein paperille puheen, mutta läsnäolijoiden runsaiden kysymysten johdosta esityksestä tuli pääasiassa spontaaninen. Seuraavassa joitakin muistiin merkitsemiäni kohtia. Sopeutuminen avanteeseen vei 0,5 1,0 vuotta. Sairaslomaa leikkauksen jälkeen noin puoli vuotta. On muodostunut tietyt päivärutiinit ja aina ei edes muista avanteen olemassaoloa. Ennen tärkeitä tapaamisia pitää olla jonkin verran tarkkana ruokailujen suhteen. Uimassa kerran viikossa. Erityinen arvonanto Oulun Seudun Ilcon Kajaanin ryhmälle. Useammin kuin kerran kirjailija kehui ryhmän vetäjää Urpo Huuskoa ja hänen järjestämiään tilaisuuksia sikäläisille avanneleikatuille. On ymmärrettävää, että nykyisin pitkälle viedyn erikoistumisen aikakaudella kirurgin on keskityttävä tekniseen suorittamiseen. Vasemmalta: Eeva-Kaisa Mäenpää, Pekka Kymäläinen, allekirjoittanut, Sanna Moksén-Aalto ja Markku Rossi Kuva: Tarja Heino 15 Näin ollen hän ei aina pysty ajattelemaan ihmistä kokonaisuutena. Marginaaliryhmänä avanneleikatut eivät saa osakseen tarpeeksi arvostusta. Sentähden Pekka Kymäläisen mielestä yhteistyö eri potilasryhmien ja järjestöjen välillä olisi tarpeen. Tulevina vuosina yksityisten avanneleikattujen oma aktiivisuus tiedon ja avun hankkimisessa tulee korostumaan. Tähän luo mahdollisuuden mm. internet. Leikkauksen yhteydessä vaurioituivat tietyt hermoradat, ja niiden seurauksena Pekka Kymäläinen on joutunut taistelemaan kipujen kanssa. Kokeilujen jälkeen melko tasapainoinen lääkitys on löytynyt. Mielekäs toiminta esimerkiksi kirjoittaminen tai jokin keskittymistä vaativa harrastus - sysää kipuja taka-alalle. Tilaisuudessa oli muutakin ohjelmaa. Riitta Suihkonen esitteli laitosta, sen tavoitteita ja arvoja. Eeva-Kaisa Mäenpää kertoi, mitä Gold Card Service tarkoittaa. Tarja Heinon aiheena olivat uusimmat avannesidokset. Sanna Moksén-Aalto kuvaili työtään HUS Meilahden avannepoliklinikalla. Markku Rossi käytti Finnilco ry:n puheenvuoron. Tarjoilun muodostivat lounas ja kahvi. Mitä ilmeisemmin noin 40 läsnäolijaa saivat nauttia monella tavalla antoisasta iltapäivähetkestä. Kiittäen Osmo Lindroos\n12 AVANNE Ensimmmäinen suomenkielinen avannehoitotyön oppikirja alalta ilmestymässä Kaikki alkoi noin viisi vuotta sitten, kun Ulla sai avannehoitajan koulutuksen päätökseen laatimalla lopputyön avanneleikattavan ohjauksesta yhdessä opiskelutovereidensa kanssa. Keskustelimme kansiosta ja tulimme siihen johtopäätökseen, että kansion pohjalta asiaa voisi käsitellä laajemmin. Aluksi tarkoituksena oli tehdä vaatimaton opas aiheesta, mutta vuosien saatossa työ paisui ja paisui. Mukaan tuli kymmeniä yhteistyötahoja, joiden asiantuntemuksen avulla kirjapainossa muhii tällä hetkellä 150-sivuinen oppikirja nimeltään Avanne. Ulla Hokkanen toimii avannehoitajana ja syöpäsairaanhoitajana ja Kirsi Liukkonen päiväkirurgisena sairaanhoitajana Mikkelin keskussairaalassa. Kirjamme tarkoituksena on antaa mahdollisimman laajasti tietoa aikuisen avanneleikatun kokonaisvaltaisesta hoidosta hoitohenkilökunnalle, opiskelijoille ja kaikille aiheesta kiinnostuneille. Avanneleikatun hoitotyötä laajemmin käsittelevää opasta ei ole julkaistu suomenkielisenä. Yleensäkin avanneleikattujen hoitoon liittyvää kirjallisuutta on saatavilla hyvin vähän. Kirjan alussa kerromme lyhyesti avanteen ja sen hoidon mielenkiintoisesta historiasta. Anatomiaa ja fysiologiaa käsittelemme lyhyesti ja siltä osin kuin ne avanneleikattavaa koskevat. Hoitotyön perusteita käsittelevä osa korostaa yksilövastuisen hoitotyön mallia, jossa omahoitaja vastaa avanneleikattavan hoidosta yhteistyössä avannehoitajan kanssa. Avanneleikatun mahdollisen kriisin läpikäyminen on raskasta ja voimia kuluttavaa, joten hän tarvitsee hoitajalta tukea ja tietoa. Hoitajan on tunnettava kriisin vaiheet, jotta hän kykenee ymmärtämään potilaansa käyttäytymistä. Kirjassa käsitellään aikuisen avanneleikattavan hoitoa ja ohjausta sekä ennen leikkausta että leikkauksen jälkeen. Näin se toimii käsikirjana vuodeosaston sairaanhoitajalle, joka omahoitajana vastaa avanneleikattavan hoidosta. Haluamme tuoda esiin avanneleikattavan hoitotyön erityispiirteet: hoitajan on kohdattava potilaansa kokonaisvaltaisesti ja ymmärrettävä hänet yksilönä, irrallaan sairaalaympäristöstä; hoitotyön tavoitteena on avanneleikatun itsehoitoisuus sairaalasta kotiuduttua. Avanneleikattavan hoitoon osallistuvat eri ammattiryhmät tekevät tiivistä yhteistyötä potilaansa parhaaksi. Koska erikoissairaanhoidon hoitoajat ovat lyhentyneet merkittävästi, myös perusterveydenhuollon hoitajat osallistuvat entistä enemmän avanneleikattujen postoperatiiviseen hoitoon ja ohjaukseen. Kirja tarjoaa perustietoa ja käytännöllisiä neuvoja, mistä hyötyvät paitsi perusterveydenhuollon henkilökunta myös avanneleikatut. Kiitämme lämpimästi lukuisia yhteistyökumppaneitamme eri puolella Suomea. Ulla Hokkanen ja Kirsi Liukkonen SEURAAVASSA LEHDESSÄ MM: Tuloslaskelma vuodelta 2002 Perinnöllinen paksusuolensyöpä Katetrista apua tukoksiin ja tulehduksiin ( IPAA ) 17\n13 Avanne- tai vastaavasti leikatun olotilaselvitys 1999 Savon Ilco ry:n jäsenien keskuudessa tehtiin avanneleikattujen olotilaselvitys vuonna Kymmenen vuotta myöhemmin haluttiin tietää, kuinka tilanne on muuttunut. Vuonna 1999 yhdistys lähetti jäsenilleen vastaavan kyselyn. Kyselylomakkeita lähetettiin 212 kpl, joista palautui 116 (55%). Yhdistyksen toimesta haastateltiin niitä, jotka olivat puutteellisesti täyttäneet lomakkeen. Pohjois-Savon ammattikorkeakoulun, sosiaali- ja terveysalan, sairaanhoitajaopiskelijat Anna Kattainen ja Katja Vesterinen tekivät kyselyn tuloksien perusteella opinnäytetyön. He luovuttivat työn Savon Ilcon käyttöön vuoden 2002 lopussa. Vastaajien taustatiedot Kyselyyn vastanneiden keskimääräinen syntymävuosi oli Vanhin oli syntynyt 1907 ja nuorin Miehiä oli 66 (55,2%) ja naisia 52 (44,8%). Raskasta fyysistä työtä tekeviä oli 18 (15,5%), henkistä työtä tekeviä 11 (9,5%), eläkkeellä olevia 79 (68,1%), opiskelijoita 1 (0,9%) ja työttömiä 1 (0,9%). Kuusi (5,2%) vastanneista ei ilmoittanut ammattiaan.leikkaukseen johtaneista sairauksista yleisimpiä vastanneilla olivat colitis ulcerosa (37,9%), syöpä (36,2%) ja Crohnin tauti (2,6%). Muun syyn aiheuttamia leikkauksia oli (17,2%). Leikkaukseen johtanutta sairautta ei ilmoittanut (6%).Vastanneista ohutsuoliavanneleikattuja oli 52 (44,8%), paksusuoliavanneleikattuja 45 (38,8%), virtsatieavanneleikattuja 11 (9,5%), IPAA leikattuja 3 (2,6%), Kockin rakko -leikattuja 2 (1,7%) sekä muita 2 (1,7%). Yksi vastanneista ei ilmoittanut avannetyyppiään. Korjausleikkaukseen joutuneita vastanneista oli 36 (31%). Yleisimmät syyt olivat tyrän muodostuminen, J-pussin korjausleikkaus sekä lisäkasvun poistaminen. Yli kolmanneksella vastanneista oli leikkauksen jälkeisiä teknisiä häiriöitä kuten tyrät, Sairaanhoitajat Katja Vesterinen ja Anna Kattainen. Kuva: Osmo Kärkkäinen ahtaumat, pidätyskyvyn puute, lisäkasvu ja esiinluiskahdus. Tulokset ja johtopäätökset Avanneleikatun ohjauksessa hoitohenkilökunnan tulisi huomioida käyttämiensä ilmaisujen ymmärrettävyys, sillä tutkimuksessa tuli ilmi, että osa ohjauksesta sisälsi lääketieteellisiä termejä, joita vastaajat eivät ymmärtäneet. Ohjauksessa tulisi ottaa huomioon myös avanneleikatun sen hetkinen vastaanottokyky ja valita ohjaukseen vain olennaisimmat seikat ja keskittyä niihin huolella. Tutkimuksen mukaan osa vastanneista ei muistanut ollenkaan saamansa ohjauksen sisältöä.avanneleikatun selviytymisen turvaamiseksi jatkossa hoitohenkilökunnan tulisi kertoa paikallisesta avanneyhdistyksestä ja sen toiminnasta sekä eri tahojen järjestämistä ensitiedon- sopeutumisvalmennuskursseista. Hoitohenkilökunnan tulisi avanneleikatun kotiutuessa varmistaa, että avanneleikattu tai hänen läheisensä hallitsee avanteen hoidon ja avanteeseen liittyvät asiat. Avanneleikatun tulee myös tietää, milloin ja mistä hän voi tarvittaessa hakea apua.ravitsemukseen sekä erittämiseen liittyen hoitohenkilökunnan tulisi kiinnittää huomiota ruokavalio-ohjauk- 18\n14 seen ja sen noudattamiseen. Tutkimuksen mukaan vastanneilla oli eniten ongelmia kyseisissä toiminnoissa. Esimerkiksi ilmavaivat, ripuli ja hajuhaitat olisivat osittain ehkäistävissä oikeaa ruokavaliota noudattamalla. Kaikille avanneleikatuille ei ole yhtä oikeaa ruokavalio-ohjetta, vaan jokainen löytää itselleen sopivat ruoka-aineet kokeilemalla. Henkilökohtaisesta puhtaudesta ja pukeutumisesta huolehtimisessa ongelmia oli eniten ihonhoitoon liittyen. Tutkimuksessa ei ilmennyt tarkemmin, mitä ihonhoito-ongelmia vastanneilla oli. Ihonhoito-ongelmien ilmetessä avanneleikatun tulisi ottaa yhteyttä avannehoitajaan tai muuhun hoitohenkilökuntaan saadakseen asianmukaisia neuvoja ja hoito-ohjeita. Lisäksi ongelmia ilmeni jonkin verran yleisissä tiloissa saunomisessa ja uimisessa. Tutkimuksen mukaan osa vastanneista koki häpeää avanteen takia eikä sen vuoksi iljennyt käydä esimerkiksi uimahalleissa. Osa tutkimukseen vastanneista kärsi vaatetukseen liittyvistä ongelmista. He kokivat pystyvänsä käyttämään vain väljiä, telttamaisia, vaatteita. Avanneleikattujen ohjauksessa tulisi huomioida myös pukeutumisen ohjaus. Avanneleikattu pystyy pitämään myös tiukkoja vaatteita, kunhan ne eivät hankaa tai purista avannetta. Liikkumiseen liittyen avanneleikatun ohjauksessa tulisi huomioida yleiskunnon ylläpidon tärkeys. Hyvä yleiskunto nopeuttaa leikkauksesta toipumista. Huomioita tulisi kiinnittää varsinkin vatsa-, selkä- ja lantiopohjalihasten vahvistamiseen. Vahvat vatsalihakset ehkäisevät avannetyrien syntymistä ja helpottavat avannesidosten kiinnittämistä. Liikunnan ohjaamisessa tulisi korostaa, että leikkaushaavat eivät ole este liikkumiselle. Tutkimuksessa työn ja harrastamisen osalta ongelmia ilmeni vähän. Pääasiassa ongelmia ilmeni matkustamisessa ja sosiaalisiin tilanteisiin osallistumisessa. Molemmissa tilanteissa avanneleikatun tulisi valmistautua ennalta hyvin ottaen huomioon ruokavalio ja riittävien avanne- ja puhdistusvälineiden mukana olo. Ruokavaliolla voidaan ehkäistä mahdolliset haju- ja äänihaitat. Myöskään puhtaudesta huolehtimisen kanssa ei tule ongelmia, kun on varustautunut riittävillä hoitotarvikkeilla. Avanneleikattu voi avoimuudellaan ehkäistä nolojen tilanteiden syntymisen. Hän voi kertoa mahdollisista tahattomista ääni- ja hajuhaitoista etukäteen. Mikä on muuttunut Vertailtaessa karkeasti vuoden 1989 ja 1999 kyselyjä havaitaan muutoksia. Ongelma tai haitta on sitä suurempi mitä pienempi on järjestysnumero. Ongelma tai haitta Kyselyvuosi Ilmavaivat 1 1 Ihonhoito 2 6 Hajuhaitat 3 4 Ripuli 4 3 Vaatetus 5 5 Ruokavalio 6 2 Pussin kiinnitys 7 10 Saunominen, uinti 8 12 Ihmissuhteet 9 11 Liikunta, urheilu 10 7 Tukkeuma Sukupuolielämä Sopivien välineiden saanti Pussin tyhjennys 14 8 Työelämä 15 9 Perhesuhteet Kuten edellä jo oli mainittu, ruokavalio on niitä tärkeimpiä asioita, joista tulisi valistaa. Valistuksella pystytään estämään ilmavaivoja, tukkeumia, hajuhaittoja, ripulia ja muitakin ongelmia. Palataan asiaan seuraavissa lehdissä. Lisätietoja Savon Ilcolta on saatavana 24 (A4) -sivuinen Avanne- tai vastaavasti leikatun olotilaselvitys 1999 postikuluineen 5 euron hintaisena. Osmo Kärkkäinen (017)\n15 AVANNE MERKITSEE MUUTOSTA Avanne ei ole sinänsä sairaus. Se on seuraus sairaudesta tai tapaturmasta. Avannepotilas voi viettää normaalia elämää, mutta suureen muutokseen sopeutuminen on yksilöllistä. Avanne on kirurgisesti ruoasulatuskanavan tai virtsateiden alueelle tehty aukko. Aukon sijainti määrittelee tarkemmin avanteen nimen. Suoliavanne voi olla joko väliaikainen tai pysyvä. Avanne on pidätyskyvytön. Tästä johtuen eritteitä varten on aina pidettävä avannesidosta, joka voi olla joko tyhjennettävä tai suljettu pussi riippuen eritteen koostumuksesta. Avannepotilaita on noin 1,2 promillea väestöstä eli Suomessa potilaita on noin Pysyvä avanne joudutaan tekemään eri syistä, jos on virtsateiden syöpä tai lähellä peräaukkoa oleva syöpäkasvain. Tällöin saatetaan joutua myös peräaukko poistamaan. Mahalaukkuavanne helpottaa suun-, nielun- ja ruokatorven syöpäpotilaita ravitsemuksen saannissa hoitojen aikana. Vaikeaan ummetukseen tai ulosteen pidätyskyvyttömyyteen saadaan helpotusta pysyvällä avanteella tai huuhteluavanteella. Joskus pysyvä avanne joudutaan tekemään myös suoliston tulehdussairauksien yhteydessä. Vanhan tai huonokuntoisen ihmisen väliaikaiseksi suunniteltu avanne voi jäädä pysyväksi. Pysyvä avanne tehdään alle kolmasosalle avanneleikatuista. Väliaikainen avanne tehdään useimmiten ohutsuoleen tai poikittaiseen paksusuoleen. Yleisimmin se on tehty joko ohutsuolen tai paksusuolen säiliörakennelman tai muun suolisauman suojaksi sen paranemisen ajaksi. Avanteen sulkuleikkaus tapahtuu uudella, mutta pienemmällä leikkauksella. Avannehoitaja tukee muutoksessa Kun on tiedossa, että avanne joudutaan leikkauksen yhteydessä tekemään, potilas tulee lääkärin ohjaamana avannehoitajalle saamaan ohjausta ja neuvontaa siitä, minkälaista on elää avanneleikattuna. Itse sairaus, vaikkapa syöpä, on iso ja usein järkyttävä tieto ihmiselle ja jos vielä kehonkuva ja minäkuva on muuttumassa avanteen myötä, vie aikaa ennen kuin asian voi hyväksyä saati sitten sopeutua avanneleikattuna elämiseen. Muutoksessa hoitajan tehtävä on tukea, kannustaa, rohkaista, ohjata ja opettaa potilasta. Joskus avanneleikkaus joudutaan tekemään ns. päivystysleikkauksena, jolloin sairaus ja kehon muuttunut tilanne selviää potilaalle vasta leikkauksen jälkeen. Useat asiat vaikuttavat siihen, miten ihminen sopeutuu sairauteensa ja muuttuneeseen kehoonsa. Näitä ovat psyykkiset ominaisuudet, aikaisemmat elämänkokemukset, elämäntilanne ja ikä. Jokaisella avanneleikatulla on oma sopeutumisprosessinsa, jonka asiantuntija kukin voi vain itse olla. Omaisen tai läheisen tuki auttaa minäkuvan hyväksymisessä. Avanneleikattu voi kokea menettäneensä seksuaalisesti naisellisuutensa tai miehisyytensä, jolloin kumppanin tuki on korvaamaton. Joskus saattaa olla väliaikaista tai pysyvää seksuaalitoimintojen häiriötä. Näistä voi puhua lääkärille tai hoitohenkilökunnalle avun saamiseksi. Avannetta ei tarvitse varoa, hoito opetellaan sairaalassa Avannetta ei tarvitse erikseen varoa. Avanne on tunnoton ja sitä voi käsitellä normaalisti esim. pesujen yhteydessä. Pientä limakalvoverenvuotoa ei tarvitse pelästyä. Avanteen hoito ja sidosvaihto opetellaan sairaalassa ennen kotiinlähtöä. Tarvittaessa omainen opettelee ja hoitaa avannesidosvaihdot. Omaisen mukanaolo ohjaustilanteessa saattaa muutenkin lisätä turvallisuuden tunnetta, kun kotona on toinenkin, joka hallitsee sidosvaihdon. Avannesidokset ja hoitoon kuuluvat perustarvikkeet ovat ilmaisia potilaalle kotikunnan terveys- 20\n16 asemalta. Niiden saamiseksi kirjoitetaan hoitotarvikejakelulähete sairaalasta lähtiessä tai avannepoliklinikalta. Kotisairaanhoitaja voi alkuun auttaa sidosvaihdossa. Erilaisissa tukiasioissa auttaa sosiaalihoitaja. Ympäröivä iho suojattava hyvin Avanteenhoidon yksi perusperiaatteita on suojata sitä ympäröivä iho suolen sisällön vaikutukselta. Vahvat ruoansulatusentsyymit saattavat vaurioittaa ihoa. Avanteen suojana käytettävään sidokseen, joko yksitai kaksiosaiseen, leikataan avanteen kokoinen aukko. Avannepussi voi olla joko tyhjennettävä tai suljettu eritteen koostumuksen mukaan. Sidos vaihdetaan tarvittaessa, alkuun kahden päivän välein. Avanneleikattu voi elää normaalia elämää. Hän voi saunoa, uida, urheilla ja harrastaa seksiä. Saunoessa tulee kuitenkin avanne suojata vaikkapa pyyhkeellä liialliselta kuumuudelta. Lyhytaikaiseen käyttöön on olemassa pieniä avannesuojia. Ruokavaliossa harkintaa Avanneleikattu voi syödä normaalia ruokaa. Karkeita ja pitkäkuituisia vihanneksia sekä vihannesten ja hedelmien kuoria ja kalvoja tulee kuitenkin välttää. Ne voivat aiheuttaa suolitukoksen. Pähkinät ja sienet sekä tuoreet mansikat muun muassa sulavat erittäin huonosti. Ilmaa aiheuttavat ruoka-aineet, kuten kaali, sipuli ja palkokasvit, ovat vältettävien listoilla. Useimmissa avannepusseissa on hajua suodattava hiilisuodatin. Mahdolliset hajut tulevat pääasiassa vain avanneleikatun omaan nenään. Muut eivät siitä tiedä. Syöpähoidot voivat joskus muuttaa suolen toimintaa, joten väliaikaisesti voi olla ummetusta tai ripulia. Sidoksen pysyvyys voi myös heikentyä ohimenevästi lääkityksen vuoksi. Iho-ongelmissa usein ilmahoito on paras. Paksusuoliavannepotilas voi käyttää avannekorkkia, joka päästää kaasut äänettömästi läpi. Korkin käyttöön voi tarvittaessa yhdistää suolihuuhtelun. Ohutsuoleen si saa koskaan tehdä suolihuuhtelua. Jos avanneleikattu matkustaa ulkomaille, sidokset ostetaan tarvittaessa apteekista. Parasta on kuitenkin ottaa tavallista reilummin avannesidoksia kotoa mukaan käsimatkatavaroihin. Lämpimissä olosuhteissa hikoilu saattaa irrottaa sidoksen tavallista herkemmin. Lentokoneen ruumassa on liian kylmä, jolloin sidosten materiaalit voivat kärsiä. Matkatavarat saattavat myös matkan aikana eksyä. Avanneleikatuilla on oma yhdistys Finnilco ry on avanneleikattujen yhdistys. Sen toimittama avanneleikatuille suunnattu lehti ilmestyy 4 kertaa vuodessa. Lehden viimeisellä sivulla on Suomen avannepoliklinikkojen yhteystiedot. Yhdistyksellä on myös verkkosivut, Finnilco kouluttaa tukihenkilöitä ja järjestää Kelan ja RAY:n tuella sopeutumisvalmennuskursseja. Nämä ovat potilaalle ja läheiskursseilla kumppanillekin maksuttomia kuten syöpäyhdistyksenkin järjestämät kurssit. Kurssilla saa tietoa ja ohjeita eri asiantuntijoilta sekä vertaistukea toisilta vastaavsti leikatuilta kurssitovereilta. Avanteenhoidon ongelmissa voi ottaa yhteyden avannehoitajaan. Maritta Sipponen, avannehoitaja Meilahden sairaalan avannepoliklinikka Syöpä * Cancer 2/2003 KESÄN ODOTUSTA Jo saapui kevät ja luonto herää Linnut pesiinsä oksia kerää Sinne luovat jälleen ne eloa uutta Varmistaen näin elämän jatkuvuutta Taakse jäi talvi ja kultainen kuu Loiste kuunkin kesällä vaalentuu Olavi Linden 21\n17 Osa talvipäivien osallistujia ravintoterapeutin luennolla. Kuva: Teija Kalinainen Kokoonnuimme tänä vuonna talvipäiville Hämeenlinnassa Cumulus-hotelliin. Paikalla oli lukuisa joukko yhdistyksemme jäseniä ja heidän puolisoitaan. Talvipäivien yhteydessä pidimme yhdistyksen edellisen toimintavuoden tilinpäätöskokouksen, jossa myös valittiin yhdistyksen tulevalle toimintavuodelle uusi hallitus. Markku Rossi Finnilcosta vieraili kokouksessamme kertomassa kattojärjestön toiminnasta. Ravintoterapeutti Enja Mäkinen kertoi muutetun anatomiamme kyvystä huolehtia elimistömme energia-, neste-, hivenaine- ja vitamiinitarpeista. Monipuolinen ruokavalio takaa sen että elimistömme saa toimintaansa tarvitsemansa käyttövoiman. Jokainen meistä on oma yksilö, joka viimekädessä joutuu kokeile/onnistu -periaatteella etsimään itselleen sopivat ravintolähteet. Vitamiini- ja hivenainetarpeet voi tarvittaessa varmistaa erilaisilla apteekista ja luontaistuotekaupoista saatavilla valmisteilla. Runsas juominen takaa sisäisen ja ulkoisen nestekiertomme toiminnan. Kehomme sisällä kiertää vuorokaudessa melkoinen määrä erilaisia nesteitä. Riittävä nautittu nestemäärä laimentaa elimiemme erittämiä kuona-aineita ja takaa niille näin pidemmän häiriöttömän toiminnan. Omista kokemuksista kertominen muille on tällaisten tapahtumien tärkeim- 25 IPAA-YHDISTYKSEN TALVIPÄIVÄT piä asioita. Kerromme miten itse selviämme arkipäivien pulmista ja annamme ystävillemme näin mahdollisuuden oppia nopeammin selviytymään erilaisista tilanteista. Ehkäpä sama asia sopii jollekin toisellekin, kokeile / onnistu polku lyhenee. Selviytymiskeinot kehittyvät edelleen. Kuulimme, kuinka Marko on päässyt eroon jatkuvasta sairastelusta. Elämä on nyt mallillaan. Vaikka jokainen meistä on käynyt läpi raskaan sairastamis- ja tervehtymisprosessin, niin kaikesta huolimatta joukkomme on iloista ja elämänmyönteistä. Talvipäivillä huumori kukki kaiken aikaa ja tiivisti joukkomme ajoittain valtaisaan naurunremakkaan. Erilaisista persoonista koostuva porukkamme on tiukasti hitsautunut yhteen, ensikertalaiset otettiin lämmöllä vastaan. Pääosa ajasta oli vapaata yhdessäoloa, toisten ryhmäläisten hotellihuoneissa vierailua, kokemusten ja kuulumisten vaihtoa. Iltaisin osa tutustui huvituksiin paikallisissa tanssipaikoissa. Kaikkien yhdistyksemme tilaisuuksien järjestelyvastuu ja toiminnan pyörittäminen tapahtuu pääsääntöisesti pienen pyyteettömien ihmisten muodostaman ydinryhmän toimesta. Se työ, mitä he tekevät meidän muiden hyväksi, on suuren hatunnoston arvoista. Erityisesti Teijan sydämestä lähtevä kaikista huolehtiminen on upeaa. Kiitän kaikkia talvipäivän järjestelyihin osallistuneita ja uskon, että myös muut paikalla olleet yhtyvät kiitoksiin. Myös meidän muiden on huolehdittava yhdistyksemme moottoreiden jaksamisesta auttamalla mahdollisuuksiemme mukaan yhteisten tilaisuuksien järjestelyissä. Kiitokset myös kaikille paikalla olleille vanhoille ja uusille ystäville hienosta viikonlopusta. Sairastaminen on yksilölaji mutta selviytyminen joukkuelaji. IPAA-joukkueen jäsenet tukevat toisiaan myönteisellä elämänasenteellaan. Taas on voimaa selviytyä arjesta ja odottaa seuraavaa tapaamista. Pertti Seväkivi\n18 LIITÄNNÄISSAIRAUKSISTA Lehdessä 4/2002 Heljo Hirvisuo Turusta peräänkuulutti selvitystä otsikossa nimetystä aiheesta. Asia oli esillä marraskuussa myös Finnilcon hallituksen kokouksessa, jossa päätettiin panna asia vireille. On ilmeistä, ettei kokonaisvaltaista tutkimusta ole olemassa. Yritän saada lehteemme joltakin asiantuntijalta artikkelin ko sairauksista. Asian laajan kiinnostavuuden tähden laadin seuraavan kirjoituksen maallikkona käytettävissäni olevien lähteiden pohjalta. Toisaalta olen myös asianosainen siinä mielessä, että Crohnin taudin seurauksena pari vuosikymmentä avanneleikattuna eläneenä minulla on todettu muutama vuosi sitten kihti, joka ilmeisesti ainakin osittain lienee em tulehdussairauden syytä. Aloitan luettelemalla eräitä tulehduksellisten suolistosairauksien mahdollisia liitännäissairauksia: vatsavaivat, niveltulehdukset, ihottumat, silmätulehdukset, maksa- ja sappitietulehdukset, haimatulehdukset, keuhkotulehdukset, suun tulehdukset, osteoporoosi, keskushermostomuutokset, munuaissairaudet ja virtsakivet. Eräistä näistä kerron jatkossa hieman yksityiskohtaisemmin. Heti aluksi haluan korostaa, että kyseiset sairaudet saattavat ilmetä myös meillä avanne- ja vastaavasti leikatuilla, viiveellä. Reumaa muistuttavat niveloireet ovat tavallisesti hyvänlaatuisia eivätkä yleensä aiheuta pysyviä muutoksia. Maksa- ja sappitietulehdus johtaa pienellä osalla potilaista vaikeaan maksavaurioon, jolloin hoidoksi tarvitaan maksansiirto. Melko usein tavataan munuaisiin ja virtsateihin liittyviä sairauksia; munuaistulehdusta, virtsatiekiviä, virtsaamisvaikeuksia ja virtsateihin liittyviä fisteleitä. Osan näistä katsotaan liittyvän suolistotulehduksiin osan taas niiden hoidoksi annettuihin lääkkeisiin. Ohutsuoliavanne-potilaita ja IPAAleikattuja vaivaa usein nestevajaus. Jos leikkauksen yhteydessä on jouduttu lyhentämään ohutsuolta, oksaalihapon lisääntynyt eritys virtsaan vaikuttaa virtsatiekivien 26 syntyyn. Krea-kontrolli kerran vuodessa on riittävä, mutta jos epäillään munuaisten vajaatoimintaa, täytyy potilasta tutkia tarkemmin. Keskushermostomuutosten esiintyvyydestä on hyvin vähän tutkimustuloksia. Kuitenkin eräissä tapauksissa voidaan puhua alttiudesta aivoverenkierron häiriöön. Oireiset keskushermostotaudit ovat kuitenkin harvinaisia. Verisuonisairauksien esille tuominen tässä yhteydessä lienee pelkkä epäily, jota ei ole voitu osoittaa. Tulehdussairauden akuuttivaiheessa henkilöt ovat säännöllisesti sisätautilääkärien seurannassa. Tällöin oheissairaudet havaitaan nopeammin kuin muulla väestöllä, jotka käyvät harvemmin lääkärissä. Riskistä sairastua suoliston ulkopuolisiin syöpiin voidaan todeta, että se on maksaja sappiteiden syövän kohdalla 3-4 kertainen ja haimasyövän kohdalla 2-kertainen. Ainoa positiivinen vaikutus on muuhun väestöön harvempi osuus keuhkosyövällä, mikä osittain selittyy vähäisemmällä tupakoinnilla. Me kuulumme myös osteoporoosin (luukato) riskiryhmään. Tuoreen amerikkalaistutkimuksen mukaan luiden murtumariski muuhun väestöön verrattuna todettiin 1,5-2,0 kertaiseksi. Huonokuntoisesta tai vajaasta suolistosta ei imeydy tarpeeksi kalsiumia ja D-vitamiinia elimistöön luuston käyttöön. Pitkäaikainen kortisoni-lääkitys sairauden eri vaiheissa on toinen syy. Sairaus todetaan luuntiheysmittauksilla. Niissä on syytä käydä ja ne ovat kivuttomia ja vaarattomia. Pelkät ultraäänitutkimukset ovat vain suuntaa antavia. Ihan näin maallikkona uskon kuulemiini selvityksiin kaikenlaisen liikunnan ensiarvoisesta merkityksestä osteoporoosin ennaltaehkäisemiseksi. IPAA-leikattujen kohdalla riesana on pussiitti. Sen saa jopa % leikatuista. Se on usein akuutti ja ohimenevä. Osalla se kroonistuu ( 10 % ). Oireina ovat lisääntynyt ulostamisfrekvenssi, ulostamispakko ja krampit. Hoitona antibiootit.\n19 Haluan ja minun täytyy lopuksi korostaa sanaa mahdollisesti. Tulehdukselliset suolistosairaudet mahdollisesti ovat osasyynä mainittuihin liitännäissairauksiin. Todennäköisesti suurin osa meistä ei koskaan sairastu niihin. Eli en missään nimessä halua maalata piruja seinälle. Mutta meidän on hyvä tietää näistä asioista. Silloin voimme aina mahdollisten epäilyjen hiipiessä tajuntaamme tiedustella asioista hoitohenkilökunnalta ja saada tietoa ennaltaehkäisemisestä. Vielä kerran kirjoitan selvyyden vuoksi sanan viiveellä. Eli vaikka leikkauksen ansiosta esimerkiksi colitis ulserosa on kohdallamme saattanut jo vuosikausia olla eilispäivää, liitännäissairaus voi osittain sen jättämien jälkien seurauksena puhjeta vasta vuosien päästä. Näin ollen nämä asiat koskevat myös meitä avanne-ja vastaavasti leikattuja eikä vain niitä, joilla ko tulehdussairaus (colitis ulserosa tai Crohnin tauti) on par aikaa riesana. Tätä artikkelia laatiessani olen lukenut seuraavia lähteitä: Mira Kemppainen: Suomen Gastroenterologiayhdistys ry:n jatko- ja täydennyskoulutuspäivät , Oulu Sakari Aukee: Tulehduksellisten suolistosairauksien lisätaudeista Seppo Niemelä: Tulehdukselliset suolistosairaudet, Potilasohje Crohn ja Colitis lehti 3/2002 Osmo Lindroos AVANNELEIKATTUJEN SAAMA OHJAUS ENNEN LEIKKAUSTA Tässä artikkelissa esittelen tekemäämme opinnäytetyötä valmistuessamme sairaanhoitajiksi. Työn nimi on Avannepotilaan preoperatiivinen ohjaus - ohjauskalvot sairaanhoitajille. Työ valmistui toukokuussa Preoperatiivinen ohjaus tarkoittaa ennen leikkausta potilaalle annettavaa ohjausta. Opinnäytetyö käsittelee siis avannepotilaan ennen leikkausta saamaa ohjausta avanteeseen liittyvistä asioista. Työn pohjana on tekemämme kyselytutkimus avanneleikatuille, koska halusimme työn pohjautuvan asiakaslähtöiseen tietoon. Finnilco ry auttoi meitä kyselyn toteuttamisessa. Kysely suoritettiin joulukuussa Kysely perustui ongelmiin, joihin halusimme opinnäytetyön kautta vastauksia: 1) Mistä asioista avannepotilaat olivat saaneet ohjausta ennen leikkausta? 2) Mitä asioita avannepotilaat olisivat halunneet enemmän käsiteltävän preoperatiivisessa ohjauksessa? 3) Miten ohjaukseen liittyvät tekijät, kuten ajoitus ja ohjaukseen käytetty aika, olivat vaikuttaneet avannepotilaiden ennen leikkausta saamaan ohjaukseen? Kyselyn toteutuminen Finnilco ry valitsi jäsenrekisteristään kyselyyn 70 avanneleikattua ja yhdistys lähetti laatimamme kyselyn vastaajille. Tutkittavilla saattoi olla paksusuoli-, ohutsuoli- tai virtsatieavanne. Kriteerinä oli, että avanne oli tehty viimeisen kymmenen vuoden aikana. Meidän tietoomme ei tullut tutkittavien henkilöllisyyttä, mutta oletettavasti otos oli ympäri Suomea. Kyselystä saadun tiedon pohjalta nousi keskeisempiä aihealueita, joista laadimme ohjauskalvoja sairaanhoitajille avannepotilaiden ennen leikkausta tapahtuvaan ohjaukseen. Lähettämistämme kyselyistä saimme takaisin 42, vastaajista naisia oli 57% ja mie- 27\n20 hiä 43%. Suurin osa vastaajista oli vuotiaita, 35% vuotiaita oli 33%, vuotiaita 19% ja vuotiaita 10%. Kyselyyn osallistuneista suurimmalla osalla oli paksusuoliavanne 48%. Ohutsuoliavanneleikattuja oli 38% ja virtsatieavanneleikattuja 14%. Valtaosalla tutkittavista oli avanne ollut 3-4 vuotta. Ennen leikkausta saatu ohjaus Tutkimuksessamme yhtenä kysymyksenä kysyimme saatua avanneohjausta rastituskysymyksellä. Kysymys sisälsi olennaisempia avanneohjauksessa käytäviä asioita. Näitä olivat suolen toiminta, avanteen sidonta, hygienia, ihon hoito, avannesidokset, ruokavalio, arkielämässä selviytyminen avanteen kanssa, liikunta, sosiaalietuudet ja sopeutumisvalmennuskurssit. Viimeiseen kohtaan vastaajat saivat omin sanoin kertoa, mistä muusta olivat mahdollisesti saaneet ohjausta. Eniten ohjausta oli saatu siitä, miten suoli toimii ja kuinka avanne sidotaan. Huomioitavaa oli kuitenkin eivastausten suuri lukumäärä melkein jokaisessa kohdassa. Tutkittavat eivät olleet saaneet riittävästi ohjausta tärkeistä asioista kuten ihon hoidosta, ruokavaliosta, liikunnasta tai esimerkiksi sosiaalietuuksista. Muuta kohdassa tutkittavat kertoivat saaneensa tietoa lääkäriltä leikkaustavasta ja siitä, kuinka leikkaus suoritetaan. Kysymyksessä tuli myös ilmi, että ennen leikkausta ohjausta oli saatu hyvin vähän ja monet olivat omatoimisesti hankkineet tietoa avanteeseen liittyvistä asioista. Monessa vastauksessa tuli myös ilmi, ettei annettu ohjaus ollut saavuttanut potilasta. Vain muutamassa vastauksessa tuli esille avanneleikatun saama henkinen tuki. Ohjauksen riittävyys Suurin osa vastaajista, 31%, oli kokenut saamansa preoperatiivisen ohjauksen vähäiseksi. 24% vastaajista ei ollut saanut lainkaan ohjausta, 24% koki ohjauksen olleen melko riittävää ja 21% piti ohjausta riittävänä. Avannehoitaja oli ollut suurimmalla osalla ohjaajana. Myös sopeutumisvalmennuskursseilta, avanneyhdistyksiltä ja sosiaaliohjaajalta oli saatu tietoa. Ohjauksessa ilmenneitä puutteita Tutkittavat olisivat kaivanneet enemmän tietoa avanteen kanssa selviytymisestä arkielämässä. He olisivat tarvinneet tietoa ja ohjausta käytännön asioista, kuten suolen toiminnasta, ihon hoidosta, ravitsemuksesta ja erilaisita sidoksista. Vastauksissa korostui myös psyykkisen tuen tarve. Sairastuminen ja avanne ovat isoja asioita myös psyykkisesti, joten mahdollisuus terapiaan olisi myös tarjottava. Ohjauksessa tulisi myös huomioida mahdolliset ongelmat ja komplikaatiot. Tarpeelliseksi koettiin myös henkilö, johon voi ottaa yhteyttä ongelmatilanteissa. Huomioitavaa ohjauksessa olisivat myös myönteiset kokemukset, sillä avanne on usein ratkaisu sairauteen ja parempaan elämänlaatuun. Omaisten huomioiminen Tiedustelimme myös tutkimuksessa sitä, miten omaisia oli huomioitu. Suurin osa vastaajista oli itse informoinut omaisiaan. Omaiset olivat saaneet tietoa usein vasta leikkausen jälkeen. Kun omaiset oli huomioitu myös ennen leikausta tapahtuvassa ohjauksessa, he olivat saaneet riittävästi tietoa ja konkreettista ohjausta. Päätelmiä tutkimuksesta Tutkimustuloksista päätellen avanneleikatut olivat saaneet ohjausta yleisemmistä avanteeseen liittyvistä asioista, kuten suolen toiminnasta ja avannesidoksista. Hoitohenkilökunnalla on varmasti ollut enemmän tietoa avannesidoksista ja siitä miten avanne toimii, joten asioista on helppo antaa ohjausta ja puhua. Kyseiset asiat tulevat myös usein esille hoitotilanteissa, ku- 28\nOHUTSUOLIAVANNE Tietoa ja ohjausta\nLiite 4 1 (14) OHUTSUOLIAVANNE Tietoa ja ohjausta Tämä kansio on tehty opinnäytetyönä Kaisa Vuokila & Kristiina Mäki-Jokela Liite 4 2 (14) KANSION SISÄLTÖ Mikä on ohutsuoliavanne? Kuinka syön oikein? Työ


Lähetyksessä kerromme, miten yhdenvertaisuusvaltuutetun raportti kritisoi Maahanmuuttovirastoa. Raportin mukaan Suomi käännyttää ihmiskaupan uhreiksi joutuneita nigerialaisnaisia maihin, joissa he ovat joutuneet seksikaupan kohteeksi. Varsinkin Italiaan käännytettyjä naisia on päätynyt takaisin hyväksikäytön uhreiksi.OECD:n vertailu antaa synkän kuvan Suomesta. Nuorista miehistä joka viides on koulutuksen ja työvoiman ulkopuolella. Nuorten miesten joutilaisuus on kasvanut Suomessa, vaikka monissa muissa maissa se on vähentynyt.Toimeentulotukea aletaan myöntää entistä useammalle. Ensi vuonna tuen saajia voi olla jo lähes puoli miljoonaa.Kerromme myös, miten Yhdysvaltain presidenttiehdokas Donald Trump joutui noloon tilanteeseen vieraillessaan Flintin kaupungissa. Lisäksi lähipäivien säätiedot. Tämä aihe on kiinnostava. Kiitos mielipiteestäsi!\nLähetyksessä kerromme, miten yhdenvertaisuusvaltuutetun raportti kritisoi Maahanmuuttovirastoa. Raportin mukaan Suomi käännyttää ihmiskaupan uhreiksi joutuneita nigerialaisnaisia maihin, joissa he ovat joutuneet seksikaupan kohteeksi. Varsinkin Italiaan käännytettyjä naisia on päätynyt takaisin hyväksikäytön uhreiksi.OECD:n vertailu antaa synkän kuvan Suomesta. Nuorista miehistä joka viides on koulutuksen ja työvoiman ulkopuolella. Nuorten miesten joutilaisuus on kasvanut Suomessa, vaikka monissa muissa maissa se on vähentynyt.Toimeentulotukea aletaan myöntää entistä useammalle. Ensi vuonna tuen saajia voi olla jo lähes puoli miljoonaa.Kerromme myös, miten Yhdysvaltain presidenttiehdokas Donald Trump joutui noloon tilanteeseen vieraillessaan Flintin kaupungissa. Lisäksi lähipäivien säätiedot. Haluatko lukea koko artikkelin? Hanki rajaton lukuoikeus:


Jätevettä päätyi Saimaaseen Lappeenrannassa — 2,8 miljoonan litran ylivuoto ei näyttäisi vaikuttavan uimaveden laatuun | Itä-Savo\nJätevettä päätyi Luukkaansalmen sillan länsipuolelle Luukkaan jätevedenpumppaamolta torstaina. Kuva: Seppo Rautiovaara\nPykäämpä pikimmiten omaan\nLähettänyt 17. heinäkuu 2017 - 18:49 käyttäjä Anonymous (kirjautumaton)\nPykäämpä pikimmiten omaan jätekaivoon samanmoisen rännin järveen, kun ei se kerran haittaa mitään vesistölle, eikä vissiin tule sanktioitakaan. Säästyypä kaivon tyhjennysmaksut. Samaan määrään saakin lorottaa yli kotvan aikaa.\nTörkeää on saastuttaa\nLähettänyt 17. heinäkuu 2017 - 19:43 käyttäjä Anonymous (kirjautumaton)\nTörkeää on saastuttaa vesistöjä, jotka ovat alueen lähes ainoita luonnonrikkauksia eläinlajeineen. Tästäkään ei tule mitään sanktioita kenellekään kun virkamiehistä on kyse. Samoin ely-keskuksen virkamiesten päätä vain silitellään, että onhan se nyt ikävää ja valitettavaa että tälläistä sattuu. Terv: veronmaksajat.\nMitäs meistä ihmisistä mutta\nLähettänyt 17. heinäkuu 2017 - 20:21 käyttäjä Anonymous (kirjautumaton)\nMitäs meistä ihmisistä mutta ne norpat. Kyllä varmaan taas ensi talvena tulee kuutteja, oikein terästettyjä.\nNuo ylivuotorännit pitäisi\nLähettänyt 17. heinäkuu 2017 - 20:56 käyttäjä Anonymous (kirjautumaton)\nNuo ylivuotorännit pitäisi vetää joka paikassa kylän tai kaupungin keskustaan, että mahdolliset muutaman miljoonan litran lorahdukset "huomattaisiin" heti, eikä ehkä ensi viikolla. Eipä menisi pashat järveen ainakaan niin suurissa määrin toivottavasti.\nVarmaankin vesilaitos ottaa\nLähettänyt 17. heinäkuu 2017 - 22:00 käyttäjä Voi että (kirjautumaton)\nVarmaankin vesilaitos ottaa tyytyväisenä vastaan hyviä vaihtoehtoisia toimintatapoja. Kun pumppaamo tilttaa, toinen vaihtoehto olisi tietenkin varastoida jätevesi tuvan lattialla...\nLähettänyt 17. heinäkuu 2017 - 22:42 käyttäjä Willimies (kirjautumaton)\nEikös Lappeenrannan seutu ole tunnettu näistä jätevesiongelmista ennenkin? Haapajärvi?\nKaupunki säästää vähän rahaa\nLähettänyt 17. heinäkuu 2017 - 22:54 käyttäjä Jo toinen kerta (kirjautumaton)\nKaupunki säästää vähän rahaa kun en nyt käsittele jätevesiä, ei muuten ollut ensimmäinen kerta eikä varmasti viimeinenkään.\nOli syy kenen hyvänsä, niin\nLähettänyt 18. heinäkuu 2017 - 2:12 käyttäjä JV (kirjautumaton)\nOli syy kenen hyvänsä, niin yleensä näissä vastaavissa tapauksissa käy siten, että vähintäänkin venäläisille Suomi joutuu maksamaan vahingonkorvauksia veden laadun heikkenemisestä. Suomi joutuu maksamaan Venäjälle korvauksia myös siitä, jos Saimaasta heille juoksutettavan veden määrä on liian pieni tai liian suuri.\nNÄin se toimii ku virkamiehet\nLähettänyt 18. heinäkuu 2017 - 6:56 käyttäjä Juupati juu (kirjautumaton)\nNÄin se toimii ku virkamiehet kyseessä. Kun EU orja viljelijä levittää lantaa 15tn/ha ja menee vahingossa liian lähelle vesistöksi luettavaa ojaa on hän suurrikollinen ja sanktiot paukkuu. Puhdistamon vastaavalle myös rangaistus!\nOn se kumma kun kukaan ei ota\nLähettänyt 18. heinäkuu 2017 - 11:39 käyttäjä Tuukka (kirjautumaton)\nOn se kumma kun kukaan ei ota mitään vastuuta tällaisesta saastuttamisesta. Se oli varmaan sitä parempaa jätevettä, mökkiläisten harmaavesi imeytettynä, se se on vasta vaarallista!


Jukka Hakoköngäs | Bb Uutiset\nMonipuolinen muusikko ja orkesterinjohtaja Jukka Hakoköngäs löydettiin kuolleena kotoaan Helsingissä maanantaina 18. helmikuuta 2013. Hän oli syntynyt Rovaniemellä 29. joulukuuta 1957 ja oli kuollessaan 55-vuotias. Hakoköngäs oli moneen ehtivä muusikko, jonka nimi on voinut jäädä vieraaksi, mutta hänen soitoltaan on ollut vaikea välttyä.\nSoittamisen ohella Hakoköngäs alkoi paneutua musiikin tuottamiseen ja sovittamiseen 70-luvun lopulla. Viime vuosien merkittäviä töitä ovat muun muassa levyt Sanat Jukka.\nKatso Rivitaloelämää – Jakso 1: Unelmakoti Yle Areenasta. Areena on Suomen suurin netti-tv ja radio. Yle Areenassa on tarjolla radio- ja televisio-ohjelmia, suoria lähetyksiä sekä ohjelmatiedot.\nMuusikko Jukka Hakoköngäs on kuollut. Hakoköngäs oli 55-vuotias. Parhaiten kosketinsoittajana tunnettu Hakoköngäs oli mukana useissa yhtyeissä. Näitä olivat muun muassa Pepe Willberg & Paradise, Pave Maijanen & Palava sydän ja Aki Sirkesalo & Lemmen jättiläiset.\nJukka Tapio Hakoköngäs (29. joulukuuta 1957 Rovaniemi – 18. helmikuuta 2013 Helsinki) oli suomalainen kosketinsoittaja ja säveltäjä. Hakoköngäs opiskeli Lapin Musiikkiopistossa 1968–1976 ja Oulunkylän Pop-jazz opistossa 1976–1978.\nJukka Hakoköngäs | yle.fi – Kattaus lauluntekijän musiikista läpi vuosikymmenten. Yksi suomenkielisen rockin tärkeimmistä synnyttäjistä oli Hector alias Heikki Harma, joka tunnetaan myös toimittajana mm. sarjoista Tuubi ja Pop eilen – toissapäivänä.\nRavinteli Huber Ravinteli Huber Ravintola ei ole enää varattavissa palvelustamme. Voit kuitenkin tutustua ehdotuksiimme alla, joihin voit tehdä varauksen palvelumme kautta. Ravinteli\nBritish Council Liiga Pelaajien Palkat Aihe: HS selvitti liigapelaajien tulot – jalkapalloilijan työtä ei tehdä rahan takia (Luettu 4790 kertaa) 0 jäsentä\nHaapavesi Folk 2020


07.08.2018 klo 17:38\nEduskunta hyväksyi tieliikennelain kokonaisuudistuksen 26. päivä kesäkuuta. Voimaan tullessaan laki poistaisi määrämuotoisen pysäköintikiekon käyttövelvollisuuden.\nEduskunta hyväksyi hallituksen esityksen tieliikennelain kokonaisuudistuksesta 26.6.2018.\nUudistus sisältää muutoksen, jonka mukaan pysäköinnin alkamisajan voi ilmoittaa myös paperilla.\nOleellista on ilmoittaa pysäköinnin alkamisen ajankohta selkeästi.\nYleensä "parkkipirkko" tai "lappuliisa", eli pysäköinnintarkastaja jättää lapun autoilijalle. Tieliikennelain kokonaisuudistuksen jälkeen papereita saatetaan kirjoitella myös toiseen suuntaan. Eduskunnan kesäkuussa hyväksymään tieliikennelakiin nimittäin sisältyy muutos, jonka mukaan pysäköintikiekon, eli parkkikiekon, käyttövelvollisuudesta luovutaan.\nUuden lain mukaan pysäköinnin alkamisajankohdasta on ilmoitettava selvästi havaittavalla tavalla. Lain mukaan "mikä tahansa selkeästi havaittava tapa ilmoittaa pysäköinnin alkamisaika olisi mahdollinen".\n- Alkamisaika voitaisiin ilmoittaa esimerkiksi voimassa olevan lain mukaisella pysäköintikiekolla tai digitaalisella pysäköintijärjestelmällä. Pysäköinnin alkamisaika voisi olla myös merkitty paperille kynällä, eduskunnan hyväksymässä hallituksen lakiesityksessä todetaan.\nIlmoitus pysäköinnin alkamisajasta on kuitenkin sijoitettava autossa näkyvälle paikalle tuulilasin sisäpuolelle niin, että aika on helposti luettavissa ja selvästi nähtävissä ajoneuvon ulkopuolelta. Periaatteessa ilmoituksen voisi siis jättää kojelaudan sijaan vaikka jalkatilaan.\nParkkikiekko tai digitaalinen pysäköintijärjestelmä on uuden lain mukaan edelleen käypä tapa ilmoittaa pysäköinnin alkamisajankohta. Lisäksi hallituksen esityksessä mainitaan sähköiset etäluettavat palvelut tai järjestelmät. Se kuitenkin edellyttää sitä, että kyseisen ilmoitustavan käyttökelpoisuus on vahvistettu kunnassa.\n- Jos parkkipaikka on sellainen, että pysäköinti saa kestää vain tietyn ajan, saapumisajasta pitää ilmoittaa vapaavalintaisella tavalla. Periaatteessa riittää, että kirjoittaa paperilapun tuulilasin alle, Poliisihallituksen poliisitarkastaja Konsta Arvelin sanoo Iltalehdelle.\n"Pakkokiekon" taival lappumuotoon\nEduskunta hyväksyi hallituksen esityksen tieliikennelain kokonaisuudistuksesta 26. kesäkuuta. Tällä hetkellä se odottaa tasavallan presidentin Sauli Niinistön vahvistusta. Uusien lakien on tarkoitus tulla pääosin voimaan vuoden 2019 aikana.\nAiemmat tieliikennelain säädökset olivat 1980-luvun alusta ja niihin on tehty valtava määrä muutoksia ja kumoamisia.\nMyös parkkikiekot ovat kulkeneet pitkän tien. Alkuperäiset vanhat vaatimukset pysäköintikiekolle olivat äärimmäisen tiukat. Kiekon piti olla sininen ja etupuolella piti lukea saapumisaika-teksti suomeksi tai ruotsiksi.\nEtukannesta oli löydyttävä P-tunnus ja kannen takana oli oltava pyöreä (valkoinen) kiekko, joka näkyy aukon läpi. Takakannessa oli oltava myös ohjeet kiekon käyttämiseen. Jopa kiekon mitat määrättiin tarkkaan. Niiden oli oltava 10-11 senttimetriä leveitä ja 13-15 senttimetriä korkeita. Kulmat saivat kuitenkin olla pyöristetyt.\nIltalehti on uutisoinut, että sakko on napsahtanut muun muassa pinkistä parkkikiekosta.\nYksi autoilija sai sakot, kun kiekossa oli ulkomainen teksti ja liian pieni numeronäyttö. Kiekko oli ostettu suomalaiselta huoltoasemalta.\nSakko saattoi tulla myös pyöreästä parkkikiekosta tai jos aika oli merkitty väärin. Pysäköinnintarkastajat määräsivät sakkoja sellaisissakin tapauksissa, missä aika ei ollut oikein merkitty, eli tasa- tai puolitunneittain.\nPääministeri Juha Sipilän hallitus vapautti parkkikiekkojen värin ja koon joulukuussa 2015. Paperinen tai pahvinen lappu ei kuitenkaan kelvannut vielä vuoden 2015 uudistuksissa parkkikiekoksi. Lisäksi kiekon rinnalle tuotiin tekniset parkkikiekkopalvelut ja -järjestelmät. Se saattoi tarkoittaa esimerkiksi matkapuhelimeen ladattavaa sovellusta.\nSamalla poistettiin vaatimus merkata aika tasa- tai puolitunneittain, vaan saapumisajankohta riitti. Pysäköintiajan laskenta alkoi seuraavasta tasa- tai puolitunnista.\nEduskunnan hyväksymään tieliikennelakiin sisältyy muutos, jonka mukaan pysäköintikiekon käyttövelvollisuudesta luovutaan. PEKKA VIRTANEN\nPinkki parkkikiekko ei kelvannut - pysäköinninvalvonta katsoo naisen valehtelevan


Sinisten Kulmala tyytyväinen: Eduskunta sopi isosta satsauksesta Pohjois-Karjalaan - Sininen tulevaisuus\nSinisten Kulmala tyytyväinen: Eduskunta sopi isosta satsauksesta Pohjois-Karjalaan\n”Olen erittäin tyytyväinen Pohjois-Karjalan saamiin lisäpanostuksiin. Hallitusryhmät ovat sopineet kokonaisuudessaan 60 miljoonan muutoksista valtion budjettiin. Muutokset kohdistuvat niin valtakunnallisiin kuin paikallisiin tarpeisiin”, rääkkyläläisedustaja Kari Kulmala (sin) sanoo. Hän puolusti neuvotteluissa Pohjois-Karjalan tarpeita.\nKulmala kertoo, että Pohjois-Karjalan kalatalouskeskukselle myönnetään edellisvuoden tapaan kalastuksen valvontaan 100 000 euroa. ”Kalastuksen valvontaan panostaminen tukee uhanalaisten kalalajien säilymistä vesistöissä.”\nSiniset pitää tärkeänä, että suomalainen puhdas ruoantuotanto turvataan. ”Luonnonvarakeskuksen luomututkimukseen osoitetaan sinisten toiveesta 300 000 euroa. Luomuruuan osalta vaalipiirimme on koko Suomessa suunnannäyttäjä. Luomutuotanto kasvaa joka vuosi, joten myös sen tutkimuksen on oltava kunnossa”, Kulmala muistuttaa.\nPohjois-Karjala hyötyy myös pelastuslaitoksen saamasta 100 000 euron tuesta Suomen ja Venäjän lähialueyhteistyön jatkamiseen ja kehittämiseen. ”Pelastusalan yhteistyö mahdollistaa onnettomuustapauksissa Suomen ja Venäjän välisen yhteistoiminnan. Yhteistyö maiden välillä pohjautuu Suomen ja Venäjän väliseen valtiosopimukseen yhteistyöstä onnettomuuksien ehkäisemiseksi ja niiden seurausten torjumiseksi.”\nKulmala kertoo, sinisten haluavan panostaa maakunnan tiestöihin. ”Neuvottelun tuloksena kantatie 75, Porokylänkadun ja Pappilansuoran liittymän parantamiseen Nurmeksessa laitetaan 350 000 euroa. Myös Valtimontien nro 5284 peruskorjaukseen saatiin 550 000 euroa”, Kulmala iloitsee. ”Kevyen liikenteen väylän parantamiseen Kontiolahdella välillä Tuppihaantie – Urheilukentäntie osoitetaan sinisten vaatimuksesta myös 500 000 euroa. Tämä osaltaan parantaa koululaisliikennettä alueella.”\nLisäksi Kulmala iloitsee 100 000 euron panostuksesta Pohjois- Karjalassa sijaitsevien Onkamojärvien valuma-alueiden ja kalastorakenteen kunnostukseen.\nValtakunnallisesti myös Metsästäjäliitto saa sinisten vaatimuksesta 100 000 euroa nuorille tarkoitettujen leirien toiminnan kehittämiseen. Tästä osa tulee myös Pohjois-Karjalaan, missä on aktiivista nuorisotoimintaa. Myös Patvinsuon kansallispuiston ja Ruunaan retkeilyalueen korjausvelkaan ja kehittämiseen osoitetaan 250 000 euroa.


armoitettu Juhannus | Parallel Lines\n← Valokuvatorstai 51 – ääni\nlataava kesäkassi →\nCity-Juhannusta vietellen ja hengähtäen tiukan kevään jäljiltä. Työpaikalla nämä kaksi kesäkuun viimeistä viikkoa ovat aina ne vuoden kiireisimmät. Eräille tuo kiire tuo ‘omaa lomaa’ vaativan stressin, aiheuttaen meille tunnollisille puurtajille ylimääräistä hikeä ja puhallusta. No Juhannus saapuu armoitettuna katkaisemaan ylikierrokset tällä yhdellä ylimääräisellä vapaapäivällä. Tosin meidän tiimiin ei ole kulkeutunut näitä ‘lomailijoita’, joten en ole sen suurempaa stressiä ottanut muiden tekemisistä tai tekemättä jättämisistä.\nOman stressinpoikasen olen vienyt metsään ja jättänyt sinne. Parin viime viikon aikana olen retkeillyt ahkerasti Muuramessa; Kinkomaan ja Riihivuoren takametsissä, rompsotellen pitkin Päijänteen rantamia.\nHautalahti, yksi Ristiselän haaroista Päijänteellä.\nNäissä maisemissa rauhoittumisen jälkeen voi hyvinkin viettää City-Juhannusta. Toivoisin voivani käpertyä tuohon sohvannurkkaan hyvän kirjan parissa, nukkuen aina kun nukuttaa lepuuttaen kipeytyneitä lihaksia. Kivikkoisessa kalliomaastossa samoaminen on tupsauttanut esille lihasryhmiä, joita en ole osannut venytellä. Nuo perusvenytykset eivät ulotu niihin ja mielikuvitusta saa käyttää niiden vetreyttämiseksi. Aamulla kävin hakemassa vaivaan haisulipillereitä, nokkos-kalkki-inkivääri-vihersimpukka superpillereitä. Tuo vihersimpukka tekee niihin erittäin omituisen tuoksun ja olen tuuletellut niitä pöydän kulmalla hetken ennen nauttimista.\nKiittelin fiksuuttani kauppareissun viimehetkeen jättämisestä kun paikallisen marketin parkkipaikalle kaartaessani näytti varsin väljältä. Ei siis niitä stressaantuneita Juhannusruokien ostajia, jotka jo aloittelevat ensimmäisiä pitkän viikonlopun perheriitoja harrastaessaan kärryrallia kaupan kapeilla käytävillä. Sielläpä oli tänään se mietiskelevä, kiireetön haahuilijaporukka. En tiedä kumpi ompi pahempi. Kaikista väistely yrityksistä huolimatta sain viisi kärryosumaa jo ennen kassalle pääsyä. Ja siellä pieni mummeli täräytti täydellä voimallaan persuuksiini mielenkiintoisen kärryristikkokuvion. (Ei julkaistavaksi soveltuvaa kuvamateriaalia tähän kohtaan.) Kotiin päästyäni olin jo niin pahalla päällä, että oli pakko mennä perjantaipäikkäreille ja unohtaa tänne kotiin järjestämäni projektin aloitus. Projekti, jonka varjolla olen kieltäytynyt kaikista Juhannuskarkeloista ja pitänyt oven tiukasti säpissä tänne yrittäviltä vierailijoilta.\nTapasin niissä metsissä pari kasvia, joita en ole luonnonvaraisena ennen tavannut. Kinkomaan rannan mäntykankaalla tuli vastaan tämä kaunokainen:\nMonenses uniflora – tähtitalvikki\nTähtitalvikki ei ole mitenkään harvinainen ja sitä tavataan paikoittaisina esiintyminä koko maassa. Tämä pieni, n. 15 cm, korkean kukkavanan omaava varpu on ikivihreä. Sen pienet lehdet ovat ruusukkeena varren alaosassa ja ne ovat ikivihreät. Varsi on yksikukkainen, kukka on leveä, ratasmainen, nuokkuva ja tuoksuva.\nPaikka, jossa tähtitalvikkiin tutustuin, oli mielenkiintoinen historialtaan. Se oli vanha hiekkamonttu, josta on aikoinaan käsipelillä kaivettu hiekka, kottikärryillä rahdattu rantaan ja laivattu proomuun, joka on vienyt kuormia Jyväskylään Lutakon rantaan rakennustyömaille. Ennen oli miehet rautaa 😉\nRiihivuoren takana sijaitsevasta huippu-upeasta lehdosta löysin luonnonvaraisena tämän puutarhakasvinakin tunnetun koiranheiden:\nKoiranheidestä tulee 3-4 metrinen haarova pensas. Marjat ja lehdet ovat myrkyllisiä. Valkoinen kukinto on leveä huiskilo, reunimmaiset kukat ovat 10-20 mm leveitä neuvottomia ja keskiössä sijaitsevat emit ovat 4-6 mm leveitä ja kaksineuvoisia. Kukinto on kuin pienoiskoossa oleva morsiuskimppu.\nNäiden tähän blogiin poikkeuksellisten kukkakuvien myötä toivotan:\nBy Lepis • Posted in ajankohtaisia ilmiöitä, kasvit, ympäristö\n6 comments on “armoitettu Juhannus”\n23. 6. 2007 @ 7:39\nLomareissu voi käydä ristiselälle.\n23. 6. 2007 @ 7:51\n😀 😀 😀 ristiselälle hyvinkin! (putosin penkiltä nauraissani silmät kyylehtien)\n23. 6. 2007 @ 14:31\nTähtitalvikki on ikivihantien aatelia! Oletpa saanut onnistuneet otokset molemmista kukista. Samoissa tunnelmissa täälläkin juhannusta vietetään. Oma projekti vain siirtyy ja siirtyy mutta pakko se on juhannuksena saada valmiiksi. Hoh-hoijaa, olisi paljon mukavampi katsella ja lueskella toisten blogeja kuin kirjoittaa puhtaaksi joulutekstejä. Hyvää jou…eikun juhannusjämiä\n23. 6. 2007 @ 15:18\nKiitokset Mehtäsielu. Ei tuo hääppöisesti etene, tuo projekti siis. Eilen olin liian väsynyt tehdäkseni mitään järkevää ja tänään olen siirrellyt asioita paikasta toiseen ilman järkevää loppusijoituspaikkaa. Argh! Huomenna sitten iskee hurrikaani, tai jotain. Tsemppiä sinulle projektisi kanssa 🙂 Joulutekstejä… mnnn–n… mielenkiintoista!\n24. 6. 2007 @ 8:49\nMainio kuvaus kauppareissusta. 😀\n24. 6. 2007 @ 21:15\nNiin siinä käy kun yrittää selvitä sieltä nopeasti ja tehokkaasti ulos 😉


Kännykkälasku alenee EU-matkoilla heinäkuun alusta - Digitoday - Ilta-Sanomat\nJulkaistu: 28.6.2011 10:51 , Päivitetty: 28.6.2011 11:04\nMatkapuhelut ja tekstiviestit halpenevat perjantaista lähtien Euroopan unionin alueella matkustettaessa. Hintojen aleneminen johtuu muutoksesta Euroopan unionin verkkovierailuasetuksessa.\nMuutos alentaa teleyritysten sekä toisiltaan että kuluttajilta perimiä enimmäishintoja.\nEU:n sisällä loppuasiakkailta peritty enimmäishinta on heinäkuun alusta lähtien korkeintaan 0,4305 euroa minuutissa ulkomailta soitettua puhelua kohden. Ulkomailla vastaanotettu puhelu maksaa jatkossa 0,1353 euroa minuutissa. Lähetetystä tekstiviestistä saa veloittaa korkeintaan 0,1353 euroa.\nHinnat ovat voimassa ainoastaan EU:n alueella.\nEU-asetus alentaa myös mobiilidatan tukkuhintojen hintakattoa.Heinäkuun alusta lähtien mobiilidatan tukkuhinta on EU:n alueella enimmillään 0,50 euroa megatavua kohti. Nyt tukkuhinta on korkeimmillaan 0,80 euroa megatavulta.\nViestintävirasto odottaa tukkuhintojen alenemisen laskevan myös kuluttajilta perittäviä hintoja.


Haku "tulevaisuuden taidot"\n…Läntisessä maailmassa kaaoksen keskellä vallan anastaa ideologia, jolla on selkeä visio tulevaisuudesta. Mutta niin kuin aina ennenkin, vallankumous syö lapsensa, ja ihmiskunta joutuu tuhon tielle. Ihmisen taidot eivät riitä…\n…Lapset ja nuoret omaksuvat merkittävän osan tiedoistaan ja taidoistaan internetin ja sosiaalisen median kautta. Tulevaisuuden lapsille on kyettävä tarjoamaan laadukas koulutusjärjestelmä ja taitoja,…\nTulevaisuuteni ensimmäinen päivä Wildfire Islandin lentävä kirurgi Sarah Watson on valmis uuteen elämään. Ensimmäinen veto: kuuma suhde salaperäisen Harryn kanssa... Mutta Harry on pakomatkalla - vammaa, joka on päättänyt hänen uransa kirurgina, ja velvollisuuksiaan Ambelian…\nKadehditko rikkaita? Masentaako rahan puute? Älä huoli, uudet tuulet ovat jo täällä: tulevaisuuden trendi on köyhäily! Taloudellista alamäkeä voi lasketella tyytyväisesti, iloiten ja ennen kaikkea tyylikkäästi. Tyylikkään köyhäilyn jaloa taitoa…\nKiinalaisen Sunzin eli mestari Sunin Sodankäynnin taito (Sunzi Bingfa, ) on yli 2400 vuotta vanha johtamis- ja strategiaklassikko. Sunzin mukaan ihailtavinta on välttää sotia ja estää ristiriitoja kärjistymästä. Sotia on kuitenkin aina ollut ja on myös tulevaisuudessa,…\n…Kun maailma muuttuu kiihtyvämmällä tahdilla, kaipaamme yhä voimakkaammin taitoa ennustaa. Miten voimme varautua paremmin, miten ymmärtäisimme sen, mihin olemme menossa? Tulevaisuudesta puhutaan paljon erityisesti yrityksissä,…


Merjan leivonta ja askartelublogi: Rahkapiirakka tyrnisydämellä\nTyrni on yksi mahtavimmista marjoista joita on olemassa. Tykkään käyttää sitä myös leivonnassa. Jonkin verran on tyrnireseptejä kertynyt ja otan aina lisävinkkejä mielellään vastaan. Jokin aika sitten löysin tämän ihanan reseptin Kuista-blogista. Lomalla vietettiin nimipäiviä ystävien kanssa kahvitellen ja maisteltiin tätä ihanaa piirakkaa. Hiukan muutin leipoessa ohjetta, en esipaistanut pohjaa. Tämä piiras kannattaa tarjoilla jääkaappikylmänä. Omaa tyrnisatoa saa odotella hiukan. Jouduin uusimaan tänä vuonna pensaat. Olivat jo niin vanhoja.\nVoitele piirakkavuoka tai vuoraa irtopohjavuoka leivinpaperilla. Vaahdota pehmeä rasva ja sokeri. Lisää muna vaahdottaen. Lisää kuivat aineet ja kerma. Sekoita hyvin. Painele taikina vuoan pohjalle ja reunoille.\n2 dl tyrnihyytelöä\nLevitä tyrnihyytelö pohjan päälle noin 1-2 cm reunoista. Sekoita täytteen ainekset keskenään. Kaada rahkaseos hyytelön päälle. Paista piirakkaa 180 asteisessa uunissa, toiseksi alimmalla tasolla, noin 40-50 minuuttia. Piirakka on valmis, kun rahka on hyytynyt. Peitä tarvittaessa leivinpaperilla, ettei reunat tummu liikaa. Jäähdytä hyvin. Tarjoile jääkaappikylmänä.\nHERKKUSUU KIRJOITTI 28.06.2011 - 17:34\nNäyttää ihanalta, täytyy tehdä joku päivä.\nKATARINA KIRJOITTI 29.06.2011 - 03:54\nPidän rahkapiirakoista ja tämä näyttää herkulliselta!\nSANNA KIRJOITTI 29.06.2011 - 12:44\nTeitkö tyrnihyytelön itse? Jos teit niin löytyykö blogistasi ohje?\nMERJA KIRJOITTI 29.06.2011 - 14:53\nSanna: Tähän käytin kaupasta ostettavaa hyytelöä: http://granholms.fi/product.php?id_product=42&id_lang=6 .\nMERJA KIRJOITTI 29.06.2011 - 14:55\nSanna: Niin ja en ole kokeillut itse tehdä tyrnihyytelöä. Täytyy pitää mielessä sitten kun tulee omaa satoa :)\nJOHANNA KIRJOITTI 13.07.2011 - 14:03\nOletko kokeillut tyrnistä tehtyä tuorejuustokakkua? Tulee todella raikas; vatkautuvaa vaniljakastiketta ja puolet maitorahkaa ja puolet tuorejuustoa, 5 liivatetta sulatin sitruunamehutilkkaan, tyrnihilloa (ihan kaupasta), nyt meinaisin käyttää tyrnihillon ja loput hillat pakkasesta ko kakkuun. Helppoa ku mikä. Ja ihanaa :)\nMERJA KIRJOITTI 13.07.2011 - 21:12\nJohanna: Kuulostaa hyvältä! :) Kiitos vinkistä!\nLähettänyt Merjan Marsipaanipuoti klo 07:52\nTunnisteet: Piirakat, Tyrnileivonnaiset


Smeg Tehosekoitin BLF01PKEU, vaaleanpunainen | Netrauta.fi\nKeittiövastaava · 25.1.2022\nOlen haaveillut jo pitkään Smeg-perheen kasvattamisesta keittiössäni. Smegin tehosekoitin on nimensä mukaisesti tehokas, sen muotoilu on kaunis, eikä sitä tarvitse piilottaa työpöydältä.\nLaHu · 25.5.2017\nOstin 3viikkoa sitten Smegin Tehosekoittimen mutta kun otin sen vasta viikko sitten käyttöön, se ei jostain syystä toiminutkaan. Vein korjaamolle, josta taas soitettiin minulle että täytyy lähettää Smegin omaan pisteeseen . Joten se on tällähetkellä korjattavana\nSami Koo · 28.4.2017\nAlkuvaikutelmien mukaan varsin laadukas ja toimiva peli! Aika isokokoinen, mutta sen verran hieno, että voi kyllä hyvin pitää esillä eikä tarvitse yrittää saadakaan mahtumaan kaappiin.


Sarin kotona: Hei hei helmikuu!\nSain kivan haasteen Mamma laittaa valkoista blogista.\nKiitos paljon haasteesta!💗\nHelmikuu oli herkkukuukausi.\nOli Runeberginpäivää, Ystävänpäivää ja Laskiaispäivää.\nLapsilla oli myös hiihtoloma.\nHelmikuussa poltettiin vielä paljon kynttilöitä.\nHaettiin tulppaaneita ja muita kukkia tuomaan kevään tuntua sisustukseen.\nHempeän vaaleanpunainen väri miellyttää vieläkin.\nKuuluu minun kevään väreihin.\nHelmikuussa ollaan saatu paukkuvat pakkaset.\nJa aurinkoiset ilmat. Ihana tuo lisääntynyt valo.\nTakassa on vielä palanut puita tiuhaan tuoden lämpöä näihiin kylmiin päiviin.\n-Koti Saksassa, sydän Suomessa blogi\n-Sinkkulaakson tarinoita blogi\n-Kerro postauksessa keneltä sait haasteen.\n-Tee postaus, jossa kerrot viidellä kuvalla\n-Käy kirjoittamassa postauksesi Maatiaiskanasen Elämää\nLähettänyt Sarin kotona klo perjantaina, maaliskuuta 02, 2018\nTunnisteet: 5 kuvaa kuukaudesta haaste\nMaatiaiskanasen Elämää 2. maaliskuuta 2018 klo 19.35\nOih, ihanaa, että osallistuit tähän haasteeseen <3 Herkku-helmikuu kuulostaa oikein hyvältä <3 Ihania kuvia! Mukavaa maaliskuuta <3\nSarin kotona 2. maaliskuuta 2018 klo 23.01\n-A-/ Koti Saksassa, sydän Suomessa 2. maaliskuuta 2018 klo 20.21\nKiitos paljon haastesta! Pitääpä viikonloppuna keräillä kivoimmat helmikuu-kuvat ja kirjoitella postaus. 😊😍 Mukavaa viikonloppua sinne! ⛅\nSarin kotona 2. maaliskuuta 2018 klo 23.03\nKiva,jos otat haasteen vastaan.\nTiiu/Puutarhahetki 2. maaliskuuta 2018 klo 21.04\nOikein ihanan kuuloinen helmikuu! Ja voi, mitä herkkuja! Mukavaa maaliskuuta!<3\nSarin kotona 2. maaliskuuta 2018 klo 23.04\nAnsu/Tuuliannikantuvassa 2. maaliskuuta 2018 klo 21.09\nTuo vaaleanpunainen kermavaahto on ihan vastustamaton. Mukavaa viikonloppua sinulle!\nSarin kotona 2. maaliskuuta 2018 klo 23.07\nKirsti 2. maaliskuuta 2018 klo 21.58\nOnpa kerrassaan herkulliset helmikuun kuvat. Mukavaa viikonloppua ja maaliskuun jatkoa!\nSarin kotona 2. maaliskuuta 2018 klo 23.09\nMamma63 2. maaliskuuta 2018 klo 22.46\nHerkullinen oli tosiaankin helmikuu teillä!\nSarin kotona 2. maaliskuuta 2018 klo 23.13\nPäden paja 2. maaliskuuta 2018 klo 22.48\nSuloisen herkullinen helmikuu,ihanat kuvat♥\nSarin kotona 2. maaliskuuta 2018 klo 23.15\nNanni 3. maaliskuuta 2018 klo 8.16\nTää oli ihana haaste johon itsekin tammikuussa osallistuin ja mietin että ottaisiko tästä tavan jokaiselle kuukaudelle.\nSarin kotona 4. maaliskuuta 2018 klo 15.57\nKiva idea tehdä joka kuukausi.😀\nMaikku / Mansikoitajavaahtokarkkeja 3. maaliskuuta 2018 klo 9.18\nKiva haaste ja kauniita kuvia ♥\nTiia Koivusalo 3. maaliskuuta 2018 klo 12.56\nTodella kiva haaste ja samalla itsekin kiva muistella edellistä kuukautta. Ihania tunnelmia siellä pullollaan. Kaunista viikonloppua <3\nSarin kotona 4. maaliskuuta 2018 klo 15.58\nRaijaAnnikki 3. maaliskuuta 2018 klo 16.30\nIhanan makoisat kuvat.Tervetuloa maaliskuu.\nSarin kotona 4. maaliskuuta 2018 klo 15.59\npirren omat jutut ja käsityöt 3. maaliskuuta 2018 klo 19.27\nOnpa herkullisilta näyttäviä kuvia.\nHanna H 3. maaliskuuta 2018 klo 19.59\nKiva haaste ja ihania kuvia. Mukavaa lauantai-iltaa! :)\nSarin kotona 4. maaliskuuta 2018 klo 16.00\nRva Kepponen 3. maaliskuuta 2018 klo 21.53\nKauniit kuvat :) Näillä pakasilla olisikin niin ihanaa, jos olisi takka\npaulasmarias 3. maaliskuuta 2018 klo 23.07\nIhania hetkiä helmikuulta :)\nSussi 4. maaliskuuta 2018 klo 8.27\nSarin kotona 4. maaliskuuta 2018 klo 16.01\nliisan kotona 5. maaliskuuta 2018 klo 12.30\nSari/Sarkan kotona 5. maaliskuuta 2018 klo 16.01\nMukavia helmikuisia hetkiä ja kauniita kuvia!\nKiitos kivasta haasteesta Sari. <3\nMukavia hetkiä myös maaliskuulle! :)\nSarin kotona 5. maaliskuuta 2018 klo 19.54\nKinkkuelämää 6. maaliskuuta 2018 klo 14.50\nSarin kotona 7. maaliskuuta 2018 klo 10.14


Missä valot? | Somero\n8.12.2020 | 3:05\nEi huomaa joulun olevan tulossa, kun kävelee Someron Joensuuntiellä: joulukadun valot pimeänä suurimman osan vuorokautta! Mikä onkaan tarkoitus?\nJoulukadun valoja kaipaava\nHei sinä nuori polkupyöräilijä Kultelassa. Käytä heijastimia ja valoja pyörässä, ettet jää huomiotta.\nKela-taksinkuljettajat, miksi ette kaikki käytä suojamaskeja? Suojatkaa ensin itsenne ja samalla suojaatte myös meidät riskiryhmäläiset. Varokaa olemasta tartunnan kantajia, sillä Kela-taksin käyttäjät ovat kaikki riskiryhmäläisiä.\nYksi kyydissä pelkäävä sairas matkustaja\nSotien jälkeen tehtiin Pohjois-Suomeen valtava avohakkuu, Osaran aukeat. Ei senaikaisia metsureita kukaan poliitikko haukkunut luonnon raiskaajiksi.\nSomero-lehdessä olleen uutisen mukaan Somero aikoo paikata talouttaan myymällä Lamminniemen kiinteistön toiminnasta vastaavalle, itse omistamalleen, yhtiölle. Kaupalla ei ratkaisevan taloudellisen kokonaisuuden, kuntakonsernin, tulos tai vakavaraisuus muutu mihinkään, tällainen kauppavoitto eliminoidaan konsernitilinpäätöstä laadittaessa. Ainoa olennainen muutos on se, että valtio perii kaupasta varainsiirtoveron, ilmeisesti toistasataatuhatta euroa; rahan, joka on poissa tärkeämmistä kohteista.\nSalontien risteyksen metsätyö on poikkeavaa. Kiinnostuneena seuraan, jäävätkö kasatut oksat rikastuttamaan maaperää tulevan kasvun varmistamiseksi. Vai tuleeko vielä ryhmä Trump haravoineen keräämään pois loputkin ravintoaineet alueelta.\nOlen ihmetellyt sellaista asiaa, että ennen kirjoitetut tekstit tarkastettiin ennen painoon menoa ja julkaisua. Nykyään lähes kaikissa lehdissäkin on kirjoitusvirheitä päivittäin. Nyt Postin punaisessa joulukorttikuoressa on maininta, joka antaa ymmärtää , että lähetys on vastaanottajalla 7 päivää ennen postituspäivää.


MadeInKoti: Vinkkejä kesäkukkien valintaan\nLähettänyt Aikku klo toukokuuta 31, 2020\nsatunNainen Paula 31.5.2020 14.47\nLoma alkoi justiinsa, se tarkoittaa kesäkukkien hankintaa... Pelargonioita aina, myös Markettaa, mutta aina jotain uuttakin pitää keksiä!\nAikku 31.5.2020 15.15\nPelargonia on todella kaunis ja niin helppohoitonen kukka. Markettaa on myös minulla ollut joskus ja se on myös samaa sarjaa pelargonian kanssa, helppohoitoinen ja niin kaunis. Uutta pitää aina myös kehitellä ja jotain erikoista.\nOuti Krimou/Outi's life 31.5.2020 20.03\nMinun kukka-asetelmaan kuuluisi pelargonioita tai orvokkeja muratin kanssa.\nKauniita kukkia olette ostaneet <3\nAikku 1.6.2020 23.05\nPäden paja 1.6.2020 18.21\nNiin kauniita asetelmia! Minä tykkään hurjasti neilikoista ja niitä usein tulee istutuksiin laitettua:) Aurinkoista ja mukavaa alkanutta kesäkuuta♥\nNeilikat ovat kauniita myös ja helppoja kasvattaa.Mukavaa ja lämmintä kesäkuuta sinulle!\nTeSa 5.6.2020 21.43\nKesäkukkia pitää olla paljon. Sävyissä hempeää, paljon nypittäviä ja mielenkiintoisia kasvutavaltaan.\nAikku 6.6.2020 16.10\nKesällä vaan kukat ovat ihania, ja mukava niitä on laitella kasvamaan.\n★ meidän kotona ★ 6.6.2020 20.07\nAikku 7.6.2020 22.08\nKiitos samoin sulle! Pitääpä käydä vierailulla blogissasi.


Matkailu - Kokemuksia - Kanaria - Teneriffa - Costa Adeje\nKanaria - Teneriffa\n- Costa Adeje ja Playa de las Americas\nTulin justiin sieltä. Sää oli mitä mahtavin eikä netti tiedot ole luotettavia sillä sää on arvaamaton mutta aina lämmin ja paljon aurinkoa luulen. Iltoja varten jakku tai neuletakki tai kaksikin mukaan.\nJos mahtuu mukaan, lapselle mukaan oma muovilapio ja ämppy rantaleluiksi, niin säästät senkin rahan, kun et joudu ostamaan ihan liian kalliitta leluja sieltä. Vaatteetkin kalliita. Isommat ostoskeskukset ovat vain vuokra-autolla saavutettavissa. Kaikki pienetkin kaupat on kyllä nimeltään SUPERmarketteja. Markkinoita oli siinä meidän lähellä torstaina ja sunnuntaina, ja hotellilta kantsii kysyä. Voi kuulema hyvin tinkiä niillä. En itse kerinnyt.\nMerivesi oli suomalaiseen mieleen lämmintä. Aallot rannasta riippuen aikamoisia. Osa rannoista on suojaisia kyllä. Katsele tarkkaan karttoja, niin löydät kivan rannankin. Välttämättä se lähin hotellia oleva ei se ole. Bobo-niminen ranta kiva ja suojainen.\nKannattaa todella käydä se Loro Park. Siellä saa , kun osaa kysellä, suomalaisenkin opastuksen, maksaa 8 euroa, mutta meistä se oli kiva ja informoiva.\nRavintoloista en ikäväkseni tiedä, kun meillä oli puolihoito. Harmittaa, sillä ruoka oli huonoa hotellissa. Joku kehui Costa Adejessa olevaa ravintolaa nimeltään Oasis ja siellä saisi kuulema ihanaa valkosipulikanaa. Sitten kaikki steak ravintolat eli ne joissa saa kunnon lihaa. Yleensäkin kantsii olla huomioimatta iltaisin semmoisia tyyppejä, jotka seisoo ravintolan edessä ja pyytää peremmälle. Siellä missä on eniten asiakkaita on varmaaan myös paras ruoka. Kun kävelee Americasista Costa Adejeen, jossa me olimme, näkee sellaisiakin ravintoloita joissa on suomalainen menu . Suomea kuulin muutenkin tosi paljon Kaksi kapakkaakin suomalaisten käsissä. Kabuga hih ja Kippis. Kippiksessä oli karaokemeininki ja hauskaa. Ei lapsen kanssa kyllä, sillä meno alkaa vasta ilta 8 jälkeen.\nHotelli oli huono mielestäni ja se sijaitsi tosiaan siellä Costa Adejessa, joka on suoraa jatkoa Playa de las Americasiin. Nimi oli H 10 la nina. En koskaan enää ottaisi puolihoitoa, kun ravintoloita riittää.\nIllat viileitä? No, miten sen ottaa. Käveltiin kotiin klo 01.30 sen 4 km eikä puuvillainen takki yllä ollut yhtään kylmä. Rannalla tuulee, se on selvä. Lapselle korvasuojallinen puuvillainen hattu mukaan, sanoisin, ja tuulen kestävää vaatetta.\n- elsi, Matkailu & Menovinkit -palsta\nKanaria, Teneriffa, matkakokemuksia >\nSeuraava kohde: Madeira >


Janakkala tarvitsee poikkeuksellisen voimakkaita aktiivisia toimenpiteitä saadakseen uusia asukkaita – Hämeen Sanomat\nJanakkala tarvitsee poikkeuksellisen voimakkaita aktiivisia toimenpiteitä saadakseen uusia asukkaita\nKasvaakseen Janakkala tarvitsee junantuomia. Turengin kehitys tuntuu pysähtyneen. Arkistokuva: Anja Filppula\nJulkisuuteen on tullut, että Janakkalaa voidaan pitää keskimääräisenä kuntana, koska useat kunnan yleiset tunnusluvut ovat lähellä suomalaisten kuntien keskiarvolukuja. Lieneekö sitten myös niin, että Janakkalassa asuu keskinkertaista väkeä?\nTodennäköisesti näin on asianlaita. Tuore Janakkalan kunnan mainoslause kehottaa murtautumaan kehän ulkopuolelle. Kehotus on hyvä ja aiheellinen monessa mielessä, myös kunnan omia toimintoja ajatellen.\nJanakkalan päätöksenteossa tulisi murtautua päättämättömyyden ja päätösten siirtämisen kehän ulkopuolelle. Kunnan taloudessa tulisi murtautua ulos negatiivisen taseen ja tuloksen tekemisen kehästä.\nKuntalaisten palvelujen kehittämisessä pitäisi murtautua jähmettyneestä tilanteesta muuttuvien tarpeiden mukaiseen jatkuvan kehittämisen tilaan.\nHyvänä esimerkkinä voi mainita vaikkapa teknisen toimialan osin täysin pysähtyneen Turengin keskustakehityksen. Vuonna 2008 tehtyä keskustan kehittämissuunnitelmaa voidaan nyt pitää jo osin vanhentuneena, koska ajan myötä tarpeet ja odotuksetkin ovat muuttuneet.\nSijainti ja yhteydet eivät yksin riitä\nJanakkalan kunnassa on yksimielisesti päätetty tavoitella väkimäärän kasvua 20 000 asukkaaseen vuoteen 2030 mennessä. Janakkalan seurakunnassa tiedostetaan seurakuntalaisten määrän jatkuva väheneminen.\nKuinka Janakkala kuntana voisi onnistua strategisen tavoitteensa saavuttamisessa? Keskinkertaiset keinot siinä tuskin auttavat. Hyvä maantieteellinen sijainti ja liikenneyhteydet eivät yksin riitä takaamaan asukasmäärän kasvua. Maalainen ympäristö ja kaupunkien läheisyys eivät myöskään riitä asuinpaikan valinnan ja muuttohalun herättämiseen.\nPäiväkoteja, esikouluja, peruskouluja, yläasteita ja lukioita on monessa muussakin kunnassa. Toimivat terveyskeskuspalvelut eivät nekään yksin riitä motivoimaan paikkakunnalle muuttoa.\nTulokasmuuttajan ihanneprofiili on kuulemma 35–45-vuotias lapseton työssäkäyvä pariskunta. Silloin kunnan verotulot suhteessa tulokkaiden palvelutarpeisiin olisivat maksimissaan.\nTässä vaiheessa voitaneen kai todeta, että voi pyhä keskinkertaisuus tai voi pyhä yksinkertaisuus!\nIlman merkittäviä ja poikkeuksellisen voimakkaita aktiivisia toimenpiteitä ei ole mahdollista saada muualla asuvien ihmisten mielenkiintoa ja muuttohalukkuutta heräämään.\nKuinka siis tulisi toimia?\nTyöpaikkoja, työpaikkoja ja työpaikkoja – yrityksiä, yrityksiä ja yrityksiä. Uudet työpaikat ja työllistymismahdollisuudet avaavat tien kaikille työstä ja toimeentulosta kiinnostuneille.\nTyössä käyvien joukosta osa voi ryhtyä tarkastelemaan ympäristöään ja päätyä muuttamaan työpaikan läheisyyteen. Tämä on lähes ainoa toimiva kehityskulku, mikä tarkoittaa käytännössä uusien yritysten sijoittumista Rastikankaan tai Moreenin yritysalueelle.\nTällainen kehitys taas merkitsee kunnan taholla sellaisten edellytysten luomista, että niillä on yrityksille merkitystä. Tässä suhteessa Janakkalassa ollaankin jo hyvässä alussa. Toimia täytyy kuitenkin edelleen tehostaa. Panostuksia yrityshankintaan on voimakkaasti lisättävä.\nTulevaisuuden etätyötä ennakoiden kunnan päätös valokuituverkon rakentamisesta Janakkalaan on mainio asia. Vastaavalla tavalla tulee löytää ennakoivat ratkaisut aurinko- ja tuulivoiman hyödyntämiselle, hybridikouluille sekä asumisen uusille suuntauksille.\nKun lisäksi kehitetään maatilatuotantoa ja matkailua, voidaan edes osa Janakkalan strategisesta asukastavoitteesta saavuttaa.\nAsiasanatElinkeinopolitiikka Janakkala Janakkalan kunta mielipiteet väestökehitys Väestönkasvu


Puerto del Carmen, Lanzarote, Kanariansaaret | Matkat Tjäreborgilta\nMatkat – Puerto del Carmen\nPuerto del Carmenissa on kaikkea mitä aurinkolomaltasi voit vain toivoa. Alun perin pienestä kalastajakylästä on aikojen kuluessa kehittynyt Lanzaroten turistikohde numero yksi.\nPuerto del Carmenin sijainti on upea, ja sen ympärillä on kolme leveää kultahiekkaista rantaa, joita reunustaa upea rantapromenadi. Täällä on useita hyviä hotelleja ja ravintoloita sekä vilkas huvielämä. Viihtyisällä satama-alueella voit nauttia hieman rauhallisemmasta menosta, ja täällä on myös useita erinomaisia kalaravintoloita.\nTekemistä Puerto del Carmenissa\nUpeiden rantojen lisäksi täällä on hyvät ostosmahdollisuudet, ja tarjolla on paljon erilaisia aktiviteetteja. Voit harrastaa sukeltamista, purjelautailua ja muita urheilulajeja. Jos olet innokas golffari, alueella on myös kaksi 18-reikäistä golfkenttää, joista toinen sijaitsee Puerto del Carmenissa ja toinen hieman sen ulkopuolella. Jos taas kaipaat vaihtelua Puerto del Carmenin rantoihin, voit lähteä etelärannikolla sijaitsevalle Papagayon rannalle, joka on saaren suosituin.\nTjäreborgilla Puerto del Carmeniin\nTjäreborgilla matkustaessasi valitset itse milloin haluat matkustaa ja kuinka kauan haluat viipyä matkallasi. Hotellivalikoima on monipuolinen, ja kaikissa hotelleissa on uima-allas. Useimmat hotellit sijaitsevat rannan läheisyydessä.\nTutustu Lanzaroteen vuora-autolla\nLanzarotella riittää nähtävää, ja kätevin tapa liikkua paikasta toiseen on vuokrata auto. Keskellä saarta sijaitsee Timanfayan kansallispuisto, joka kallioineen ja kraattereineen muistuttaa kuumaisemaa. Maanpinnan lämpötila on täällä niin kuuma, että sen lämmössä voi paistaa vaikka pihvit – varmasti ikimuistoinen kokemus! Tequisen kylässä järjestetään joka viikko isot markkinat, ja tämä on ehdottomasti vierailemisen arvoinen kohde ollessasi Puerto del Carmenissa. Saaren pohjoisosassa sijaitsee Mirador del Rio, jossa voit nauttia La Graciosan saarelle asti ulottuvista upeista maisemista. Lanzarotella on myös useita isoja luolia. Yksi niistä on Jameos del Agua, jossa on sekä baari että konserttisali.\nLisää kohteesta Puerto del Carmen\nMuiden mielipiteet kohteesta Puerto del Carmen\nPuerto del Carmen sijaitsee noin seitsemän kilometrin pituisen rantapromenadin äärellä, ja täällä on useita sekä pienempiä että suurempia rantoja. Suosituin ranta on Playa Grande, jossa on mahdollista harrastaa useita vesiurheilulajeja.\nReittilennoilla voit matkustaa joustavasti mihin aikaan vuodesta tahansa Lanzarotelle ja Puerto del Carmeniin, ja määritellä itse matkasi pituuden. Lento laskeutuu Arrecifen lentokentälle.\nLento laskeutuu Arrecifen ulkopuolella. Ajoaika lentokentältä Puerto del Carmeniin kestää noin 15 min (10 km). Lentokenttäkuljetukset eivät sisälly hintaan, mutta voit varata ne erikseen lisämaksusta. Lisätiedot varaamistasi kuljetuksista näkyvät matka-asiakirjassasi. Kuljetuksen hinta vaihtelee kulkuvälineen ja matkan pituuden mukaan. Tarkka hinta ilmoitetaan varausvaiheessa.\nPuerto del Carmenissa on monipuoliset valikoimat ravintoloita, kahviloita ja baareja.\nPuerto del Carmen on erinomainen valinta silloin, kun kaipaat vilkasta huvielämää Lanzaroten matkasi aikana. Täällä on monipuolinen yöelämä – useita baareja, diskoja, pubeja sekä kasino. Useimmissa hotelleissa on tarjolla livemusiikkia ja mahdollisuus tanssia.\nPuerto del Carmenissa on monipuoliset ostosmahdollisuudet. Biosfera Plazan ostoskeskuksessa on useita kansainvälisiä vaatekauppoja.\nPuerto del Carmenissa on hyvät sukellusmahdollisuudet, ja rannoilla voi purjelautailla. Useissa hotelleissa on omat tenniskentät ja muita aktiviteetteja. Puerto del Carmenissa on myös 18-reikäinen golfkenttä.\nPuerto del Carmenista pääsee bussilla esimerkiksi Arrecifeen ja Playa Blancaan. Myös taksilla on kätevä liikkua paikasta toiseen.\nEuro. Useita pankkeja ja pankkiautomaatteja.\nPidätämme itsellämme oikeuden muuttaa esimerkiksi hintoja.


Olen KM ja erityisluokanopettaja autismiopetuksen luokassa. Kuubalainen musiikki on lähellä sydäntäni ja oli edellinen ammattini. Olen kiinnostunut ja haluan olla mukana kehittämässä tulevaisuuden oppimista. Yksi lähestymistapa on ollut näkymätön oppiminen. Viimeaikoina olen ollut erityisen kiinnostunut ohjelmoinnin mahdollisuuksista oppijan oman oppimisympäristön luonnissa.\nja kokeilla tulevaisuuden oppimisen ideoita\nvisionäärinen muutosagentti, joka uskaltaa toteuttaa ideansa